Turizam – Globus\nNa sajmu Otdykh Leisure koji se održava u Moskvi od 11. do 13. septembra 2018. godine, Srbija je osvojila specijalno priznanje za uspešan nastup. Osim Turističke organizacije Srbije, na štandu svoju ponudu predstavljaju i Turistička organizacija Beograda, Turistička organizacija Subotice, Turistička organizacija Novog Pazara, Turistička organizacija Žabljak, Turistička organizacija Požarevac, Institut Niška banja, turoperater Luna travel, hotel Crown Plaza i Prirodnjački muzej Svilajnac. Prvog dana sajma, 11. septembra, štand Turističke organizacije Srbije posetio je ambasador Srbije u Rusiji Slavenko Terzić…\nHotel, deset bazena, restorani, spa centar, slana soba, tepidarijumi, i sve to na površini od 28.964 m2, od naredne godine biće u turističkoj ponudi Vrdnika kao kompleks pod nazivom Fruške terme. Tako će oni stari turisti kojima je Irig i naselje Vrdnik već dobro poznato, ali i oni novi, već krajem 2019. godine moći da uživaju u svemu što će ovaj kompleks nuditi. Hotelsko turistički kompleks, čija je gradnja već počela, u fazi je grubih radova. Zemljani radovi su završeni…\nDunav je već godinama turistički jedna od najzanimljivijih destinacija u Srbiji, a nedavno je završen i regionalni projekta za jačanje prekograničnog turizma na srednjem i donjem Dunavu. Ovaj projekat je trajao čitavih devet godina sa ciljem jačanja prekograničnog turizma i podsticaja ekonomskog razvoja u Dunavskom regionu kroz unapređenje konkurentnosti u sektoru turizma u podunavskim zemljama. – To, između ostalog, podrazumeva jačanje međugranične saradnje u oblasti turizma, unapređenje turističke ponude i stvaranje novih radnih mesta u sektoru turizma. Uspešno osnivanje i…\nHadži Prodanova pećina u Raščićima kod Ivanjice, uskoro bi konačno trebala da primi prve posetioce. Opština Ivanjica je za svrhu uređenja ovog važnog speleološkog lokaliteta od Ministarstva turizma Srbije dobila osam miliona dinara. Obzirom da ukupna investiciona vrednost projekta iznosi 12.834.560, razliku će obezbediti opština iz svog budžeta. Ugovor o sufinansiranju pećine sa nadležnima u resornom ministarstvu potpisao je predsednik opštine Zoran Lazović. Projektom je predviđeno dekorativno osvetljenje pećine hladnom rasvetom, postavljanje pešačkih staza kao i njeno unutrašnje i parterno…


Evropski savet odobrio putovanja u EU za vakcinisane | (Vesti - 20.05.2021) Novi Sad\n20.05.2021 u 18:37h\nEvropski savet odobrio putovanja u EU za vakcinisane\nEvropa podiže rampu za sve one koji su primili vakcine koje je odobrila Evropska agencija za lekove (EMA), ali i Svetska zdravstvena organizacija (SZO).\nTo znači da će, pored vakcina koje proizvode Fajzer, Moderna, AstraZeneka i Džonson & Džonson, u Evropsku uniju moći će i oni koji su primili kineski Sinofarm, javlja N1.\n– Ako države članice prihvate dokaz o vakcinaciji kao razlog za ukidanje ograničenja putovanja, poput testiranja ili karantina, u principu bi trebalo da ukinu ograničenja putovanja koja nisu neophodna i za putnike iz trećih zemalja koji su primili poslednju preporučenu dozu vakcine koju je odobrila EMA, najmanje 14 dana pre dolaska. Države članice bi takođe mogle da ukinu ograničenje za putovanja koja nisu neophodna onima koji su primili poslednju preporučenu doze vakcine koja je prošla proceduru odobravanja SZO za hitnu upotrebu, najmanje 14 dana pre dolaska u EU – navodi se u saopštenju Evropskog saveta, a prenosi N1.\nEvropski savet je takođe preporučio državama članicama da prihvate potvrde o vakcinaciji koje izdaju "treće zemlje", pod uslovom da sadrže dovoljno podataka na osnovu kojih se može utvrditi da je potvrda autentična i da sadrži dovoljnu količinu tačnih informacija.\nMeđutim, otvaranje Šengena biće pod lupom i uspostavljen je mehanizam koji će državama članicama omogućiti da brzo vrate restrikcije određenoj državi, ukoliko dođe do pogoršanja situacije u nekoj od njih. Odluka saveta je konačna, ali ne i obavezujuća. Poslednju reč daće vlade država članica Unije, saznaje N1.\n21.05.2021. - Sve manje obolelih od korone u novosadskim bolnicama\nPovezane teme astrazeneka fajzer-bajontek vakcina korona virus pandemija korona virusa savet evrope sinofarm vakcina szo šengen vakcina protiv korona virusa vakcinacija


Objavljen poziv za uvođenje u vojnu evidenciju | 013 info\nTanjug\tSre, 22/01/2020 - 14:16\nMladićima rođenim 2002. godine i onima starijih godišta upućen je poziv za uvođenje u vojnu evidenciju, što ne znači pozivanje na služenje vojnog roka, već je samo obaveza koja je predviđena Zakonom o vojnoj, radnoj i materijalnoj obavezi.\nMinistarstvu odbrane poručuju da lica muškog pola tu zakonsku obavezu treba da regulišu javljanjem u nadležni Centar Ministarstva odbrane za lokalnu samoupravu.\nPotrebno je da na uvid ponesu ličnu kartu ili, ukoliko je lice ne poseduje, neku drugu javnu ispravu iz koje se može utvrditi identitet.\nDetaljnije informacije o uvođenju u vojnu evidenciju mogu se naći na sajtu Ministarstva odbrane.\nsrbija vojska evidencija\nElektrične trotinete može da vozi ko kako hoće, šta će Srbija preduzeti\nU Ivanovu noćas zaklano stado ovaca (UZNEMIRUJUĆE FOTOGRAFIJE)\nVoz sa gorivom krenuo iz Pančeva, iskliznuo kod Resnika


kulturna politika Архиве - Kreativna Srbija®\nOznaka: kulturna politika\n12/02/2016 28/11/2019 Aleksandar Djerić\nNakon gotovo sedam godina od početka primene, u skupštinsku proceduru ušle su izmene i dopune Zakona o kulturi. To je krovni zakon Republike Srbije koji uređuje ustavno pravo građanina na kulturu, odnosno uživanje u dostignućima kulture, jednako kao i u dostignućima nauke i civlizacije. Duh tog zakona u izvornoj verziji pretendovao je, dakle, da uredi kulturu kao civilizacijsku tekovinu, kao pravo…\n08/03/2013 24/05/2020 Urednik\nU organizaciji VizArt Filma iz Banjaluke, u saradnji sa Obala Art Centrom iz Sarajeva i uz podršku UNESCO-a, u Banja Luci je 5. i 6. marta 2013. godine održana konferencija „Mapiranje filmske industrije u BiH“. Konferencija je organizovana kao deo istoimenog projekta koji za cilj ima jačanje sektora industrije kulture kao i stvaranje klastera filmske industrije u BiH. Vodeći filmski…\nBiH, kulturna politika, Republika Srpska, UNESCO\nPredsednik Upravnog odbora Filmskog centra Srbije (FCS), Darko Bajić, istakao je na tradicionalnom novogodišnjem skupu da je cilj te ustanove kulture u 2013. godini da doprinese stvaranju filmske industrije u Srbiji. “Želimo da srpski film i dalje bude ono što jeste, a to je lider na Balkanu i cenjen u Evropi. To ćemo uspeti ako poštujemo zakone, ako Ministarstvo kulture…\nStalna konferencija gradova i opština – SKGO i Centar za istraživanje kreativne ekonomije, u koordinaciji sa Radnom grupom za kreativne industrije Ministarstva kulture, informisanja i informacionog društva Republike Srbije pozivaju vas na predavanje Jordi Pascuala, predsednika Komiteta za kulturu Ujedinjenih gradova i lokalnih samouprava, koordinatora procesa Agende 21 za kulturu i savetnika za kulturu Gradskog veća Barselone: AGENDA 21 ZA KULTURU I LOKALNI KULTURNI RESURSI: MOGUĆE PERSPEKTIVE…


Nikolić: Nismo izneverili evropsku vrednost solidarnosti - Studio B\nObjavljeno: 11.04.2016. 21:33 Izmenjeno: 11.04.2016. 21:33\nSrbija u migrantskj krizi nije izneverila ni evropsku vrednost solidarnosti, ni hrišćansko učenje o dobroti, izjavio je u Pirotu predsednik Tomislav Nikolić, na otvaranju konferencije „Hrišćansko poimanje problema izbeglica u smislu aktuelne realnosti“\nNikolić je naveo da, od Arsenija Trećeg Čarnojevića, pa do kolona proteranih sa vekovnih ognjišta krajem prošlog veka, sudbina seoba prati srpski narod, te da je zato i u ovoj nevolji, koja je „putem spasa na naš prag dovela na stotine hiljada ljudi“, srpski narod znao kako da ih dočeka – kao građani Srbije, kao Srbi, kao sledbenici hrišćanskog učenja, kao ljudi!\nZbog takvog našeg odnosa prema migrantima, za ovu konferencija Srbija je pravo mesto. Možda najviše zato što se ovde pokazalo da nije u pitanju koliko je jedna zemlja bogata ili siromašna, već šta su joj temelji u sistemu vrednosti države i društva, kako je organizovana, koliko je spremna da svoje malo podeli sa onima koji nemaju nimalo, istakao je Nikolić.\nPrema njegovim rečima, učenje hrišćanske ljubavi retko je u istoriji bilo na većem iskušenju od ovog u naše vreme, kada nam iz „dalekih zemalja stiže silan narod bežeći od rata i gladi, od smrti“, te da su svi principi koje promoviše Evropa, danas na najtežem ispitu u samoj Evropi.\n„Koliko solidarnosti, saosećanja, koliko pomoći i dobrote je Evropa, koja je sve uredila zakonima, spremna da pruži, sada već milionima izbeglica koji traže spas na Starom kontinentu“, zapitao je Nikolić i parafrazirao najvećeg srpskog pesnika Njegoša – „U dobru je lako dobar biti“.\nOn je napomenuo da je lako promovisati solidarnost kao temeljnu vrednost jedne zajednice, govoriti o njoj u vremenima i prostoru u kom vlada kakvo-takvo blagostanje.\nSasvim je drugo, naglasio je Nikolic, živeti taj princip i postupati po njemu kada kolone migranata zakucaju na tvoja vrata, kao što su došla na prag Evrope tražeći spas.\n„Prelazeći, a mi bismo rekli obijajući tako pragove od jedne do druge države, stigli su i u Srbiju – državu bez ograda, bez osuda, sa poslovičnim saosećanjem svojih građana i dobro organizovanom, koja ih je ugrejala, nahranila, lečila. Koja nije izneverila ni evropsku vrednost solidarnosti, ni hrišćansko učenje o dobroti“, rekao je predsednik.\nOn ističe da „nam ne pada na pamet da se ponašamo drugačije“ i da Srbija ne želi da izneveri pretke i obruka potomke, te da je naša istorija ispisana seobama, progonima, egzodusima, kao i da su poslednje decenije prošlog veka obeležile kolone Srba koji su bežali od smrti, sa Kosova i Metohije i ponajviše iz Hrvatske.\nNikolić se zahvalio Fondu jedinstva pravoslavnih naroda na prestižnoj nagradi koja mu je uručena u Moskvi, u kojoj je, kako je istakao, prepoznao jedinstvo iz naziva te organizacije i da u njoj vidi sabornost i još jednu potvrdu iskrenog bratstva koje nas povezuje.\nPredsednik Srbije je rekao da zaključci konferencije treba da budu poruka državama i vladama svih zemalja koje na bilo koji način dotiče migrantska kriza.\n„Na nama je kao mučenom i iskusnom narodu, ugroženom i zato što je pravoslavan, da im damo savet, a oni neka rade po savesti“, zaključio je Nikolić.\nMinistar za rad, zapošljavanje, boračka i socijalna pitanja Aleksandar Vulin istakao je da srpski narod razume patnju i da se upravo zato u migrantskoj krizi pokazao kao daleko humaniji, organizovaniji, saosećajniji, nego mnogi snažniji, brojniji i bogati narodi.\n„Veliki svet je imao priliku da upozna Srbe, posmatrao ih je kroz televizije, kroz kamere, kroz istinu koju je pravio sam za sebe i po sebi, da bi opravdao neku svoju istinu, praveći od Srba ono što nisu. Zato su mnogi koji Srbe ne poznaju, pokazivali veliku dozu straha, šta će se desiti kada se stotine hiljada muslimana, miranata, izbeglica dođe na teritoriju Srbije, među Srbe“, rekao je Vulin.\nOn je naglasio da su Srbi, o kojima su pravili tolike laži, pokazali da je samo jedna istina kada je srpski narod u pitanju – da je to narod koji razume kada drugo ljudsko biće pati i da hoće da bude uz njega, ne pitajući ni zašto, ni odakle, ni ko je.\n„Zato su pokazali istinu o sebi i istinu po sebi, a ne ono što je pravljeno da se opravda svako zlo i nasilje nad njima i u decenijama koje budu dolazile, ti ljudi koji su ovuda prolazili, zahvalno će se sećati Srbije, ljudi koji su im prilazili a nisu razumeli jezik, ali jesu razumeli njihovu patnju“, istakao je Vulin, koji je i predsednik Radne grupe za rešavanje problema mešovitih migracionih tokova.\nMinistar je rekao da je Srbija dobro mesto da se razgovara o problemu izbeglištva, ne zato što je Srbija izazvala probleme tih ljudi, niti što od nje zavisi rešenje, već zato što je pokazala da razume ljude.\n„Srpski narod je narod prognanik, stradalnik, od sedamdesetih godina prošlog veka do danas na teritoriji Srbiji primio je više od 800.000 ljudi koji su dosli odnekud, nekada tražeći parče hleba, a nekad zaštitu od kame i jame. Srbi su se prema 600.000 nevoljnika u migrantskoj krizi ponašali kao prema 600.000 ljudskih bića“, naglasio je Vulin.\nOn je naveo da ni za jedno ljudsko biće na srpskoj zemlji nije zafalilo ni hleba, ni soli, ni poštovanja, ni dostojanstva.\n„Nismo ih samo nahranili, ponudili lek, vodu, sigurnost, red i zakon, ponudili smo im da se osećaju kao ljudi, da budu dostojanstveni, da se ne osećaju da im se nešto udeljuje, preko volje tek da pretraje, već kao prema ljudskim bićima koji imaju pravo na dostojanstvo“, naglasio je Vulin.\nPrema njegovim rečima, srpski narod umeo je da plače kada plaču i druga ljudska bića, a ako ima vrline, onda je to vrlina.\nAmbasador Ruske Federacije Aleksandar Čepurin rekao je da pridaje veliki značaj konferencijama Fonda i da ih vidi kao unikatni format za diajlog po širem krugu aktuelnih problema.\nČepurin je istakao da je talas migracije koji je „zapljusnuo“ Evropu- bumerang i odgovor na akcije NATO i Zapada po stvaranju haosa pod izgovorom lepih reči o neophodnosti „demokratije“ na Bliskom Istoku i Severnoj Africi.\n„Evropa je pokazala da je nespremna na takav izazov. Zaoštrili su se socijalni problemi, rastu netolerancija, ksenofobija, a migracioni pritisak doveo je do značajnog pogorsanja bezbednosne situacije u Evropi“, rekao je Čepurin.\nPredsednik međunarodnog Fonda jedinstva pravoslavnih naroda Valerij Aleksejev rekao je da je tema Konferencije veoma aktuelna za političare ne samo u državama savremene Evrope, već i Afrike, Azije, Bliskog Istoka, te da je očigledno da se svet pokrenuo i da su milioni ljudi prognani sa svojih ogništa iz više razloga.\nTi razlozi su, prema njegovim rečima, pretnja masovnog terorizma, religiozna netrpeljivosti, siromaštvo, rasna i nacionalna mržnja, ali i sebičnosti, podmuklosti i tajni politički scenario globalnih političkih igrača.\nMeđunarodni Fond jedinstva pravosavnih naroda osnovan je 1995. godine, a radi pod pokroviteljstvom Patrijarha Moskovskog i cele Rusije Kirila, a za 21 godinu postojanja organizovao je brojne humanitarne programe sa ciljem povezivanja pravoslavnih naroda sveta.


PETI SUSRET VRŠNJAKA IZ ISTOČNE FRANCUSKE I ZAJEČARA - Kros RTS\nHome Obrazovni Krug PETI SUSRET VRŠNJAKA IZ ISTOČNE FRANCUSKE I ZAJEČARA\nPosle zasluženog uskršnjeg raspusta i majskih praznika/ Dan pobede nad fašizmom/učenici dopunske škole na srpskom jeziku iz Etipa /Etupes/ i mladi Zaječarci su nastsvili učenje i druženje kroz ovaj izuzetno zanimljiv i koristan pilot projekat .\nTehničke poteškoće su nezaobilazni deo pri korišćenju elektronske platforme,naročito kada uzmemo u obzir brdsko-planinske krajeve u kojima se nalazi zgrada osnovne francuske škole *Centar*,koja je srpskoj školi ustupila na korišćenje učionicu.\nDobra volja koja krasi učesnike projekta i ovaj put je pobedila i deca su provela u razgovoru i razmeni informacija više od sat vremena.\nUčenici iz Srbije su deci u Francuskoj približili Đavolju varoš i Romulijanu,ucrtane odavno na kartu mesta izuzetne istorijske i kulturološke vrednosti,kako u Srbiji ,tako i u evropskim razmerama. Bilo je zadovoljstvo učestvovati u predstavljanju srpskih bisera ovdašnjoj deci ,koja će,verujem, imati priliku da obiđu ove lokalitete.\nUčenica Vesna Karakaš i Manolo Dreifus su Zaječarce proveli kroz lepote Subotice,jer je to Vesnino omiljeno mesto na geografskoj karti sveta,kako i sama voli da kaže.Svako leto je sa porodicom u gradu svojih bake i deke. Poseban detalj je bio anegdota iz dedine mladosti ,opisana dvojezično i fotografija krana kojim je Vesnin deka upravljao u obnovi nacionalnog subotičkog teatra.\nManolo Dreifus,već poznat svim učesnicima Obrazovnog kruga kao vrstan trubač, uspevao je na francuski jezik da prevede i *neprevodive srpske specijalitete* na opšte oduševljenje svih!\nKačamak je tako postajao pire od kukuruza , čvarci kokice od masti a podvarak sitni pečeni kiseli kupus.\nU komunikaciju na srpskom jeziku ,ali i izvornom francuskom uključili su se i drugi učenici,čitajući slajdove ili odgovarajući na pitanja vršnjaka iz OŠ“ Đura Jakšić“ iz Zaječara.\nInterakcija je bila odlična , učenici raspoloženi, a naredni susret zakazujemo za 23.maj.


Srbija – Vučićev karantin\nSvet, pa i neposredno okruženje Srbije se suočava sa opasnostima Koronavirusa. Javljaju da je u Italiji, koja nije preko sveta, prekinuta školska nastava, sportska nadmetanja se održavaju bez prisustva publike, otazane su kulturne i privredne [...] · 6 komentara\nGospodin Vučić, kao što poznato, radi i danjom i noćom. Najnovije brasbonjanje desilo se na Glavnom odboru Srpske napredne stranke, gde je, kako sami javili, pozdravljen "burnim aplauzima i ovacijama". Rekel da će SNS biti u izbornoj koaliciji [...] · 6 komentara\nOve nedelje, na N1, emitovan je dokumentarni film "Vladalac" – politička biografija Alerksandra Vučića – ekipe novinara Slaviše Lekića. Šta se videlo, ono što se zna, i što treba ponavljati, da je Vučić bio, i ostao, radikalski potrčko, bez [...] · 5 komentara\nSami Vučić gospodin javio, a samo njegovi slobodni mediji preneli, da je, kao Predsednik Republike, i Vrhovni komandant Vojske Srbije, iznenada posetio vojsku u Topčideru. Vojsci čestito skok od 13 mesta na listi Američkog vojnog sajta, i reko [...]\nJeste li videli kako nam, nakon hitnog sastanka, izgleda Savet za nacionalnu bezbednost. Evo sustava: Vučić, Dačić, Stefanović, Vulin i Gašić! Nema tu mesta ni za smeh, ni za plač, jer sve nam tako izgleda. Pride što, kako kaže ekonomista Zec, [...] · 2 komentara\nVučić gospodin je opet bio u Davosu sa najveći svetski lideri, što ga je učvrstilo kao neprikosnovenog svetskog lidera. Sa svima se sreo, širio ljubav i kosmopolitizam, ali mu je Srbija uvek bila na prvom mestu, te nije stigo da navata Trampa, [...] · 4 komentara\nKoliko juče, dobro prekjuče, proslavljena je Nova godina na svim našim gradskim trgovima, i površinama koje će to biti. Za sve naše pare, za svaki nastup miloni, duvali su trubači, pevao je Lukas, pevao je Željko Samardžić, Garavi sokak, pevala [...] · 5 komentara\nPoligraf, histerična kampanja i fabrika laži\nKao što se znade, Skupština Crne Gore je donela Zakon o verskim pravima i slobodama, koji znači i da će verski objekti od pre 1918, do kada je Crna Gora bila nezavisna, ako nema tapije o vlasništvu, preći u vlasništvo države. Kako će ovim [...] · 1 komentar\nPošalji SMS radi privida normalnosti\nDijalog vlasti i opozicije o izbornim uslovima, ili pre pritisak međunarodne zajednice, doveo je i do toga da je RTS počeo da se otvara za drugačije mišljenje. Naime, u emisije se pripušta opozicija, pa je u magazinu „Oko“ gostovao jedan od [...]


Tursko ministarstvo unutrašnjih poslova najavilo je danas nove mere za suzbijanje širenja kovid 19, jer dnevni broj novozaraženih od koronavirusa prelazi 1.000.\nMinistarstvo unutrašnjih poslova saopštilo je da će njihove jedinice sprovoditi "jedan na jedan monitoring" ljudi od kojih se zahteva da budu u samoizolaciji, posebno u prvih sedam dana, preneo je AP.\nKako bi ohrabrili preduzimanje mere predostrožnosti, preduzećima i prevoznim kompanijama koje ispunjavaju bezbednosne zahteve biće dodeljen logotip "siguran prostor" nakon tri inspekcije, saopštilo je Ministarstvo.\nPrema poslednjim podacima u Turskoj ima gotovo 235.000 slučajeva korona virusa i 5.765 preminulih.\nBroj dnevnih slučajeva korona virusa pao je ispod 1.000 dnevno pre nego što je Turska početkom juna otvorila ekonomiju, posebno turizam, da bi sredinom tog meseca dnevni prosek zaražneih bio 1.360.


Demokrate: Agencija za sprječavanje korupcije i Državna revizorska institucija da okončaju rat – Pljevaljske novine\nutorak , jul 7 2020\nPotrošači visoke zone Pliješ neće imati vode sutra od 8 sati\nPoziv za donacije za izgradnju hrama Vaznesenja Hristovog u Bučju\nU Pljevljima obavezno nošenje maski i na otvorenom, katanac na kafiće u narednih sedam dana, nema javnih okupljanja….\nKrivična prijava protiv dva lica zbog požara u Matarugama\nPljevaljskih 257 srednjoškolaca poručuje:U godinama smo kada biramo da li ćemo da lažemo, podmećemo, krademo ili ćemo postati prototip svemu tome.Treba znati da su i oni koji imaju Boga u sebi bogati!\nDanas još 61 novi slučaj od toga dva u Pljevljima\nMJEŠTANI ŠULA SLOŽNO RADE NA SREĐIVANJU CRKVE SV.VELIKOMUČENIKA PROKOPIJA\nEpiskopski savjet SPC u CG: Privremeno odlaganje molebana zbog ozbiljnosti opšte zdravstvene situacije u zemlji\nPočetna / Vijesti / Politika / Demokrate: Agencija za sprječavanje korupcije i Državna revizorska institucija da okončaju rat\nDemokrate: Agencija za sprječavanje korupcije i Državna revizorska institucija da okončaju rat\nPljevaljske Novine oktobar 9, 2019\tPolitika Ostavite komentar 521 Pregledi\nUpućeni dopisi Savjetu Evrope povodom diskriminacije Srba i progona Crkve u Crnoj Gori\nPodrška Demokratskoj Crnoj Gori od 32,31 %\nDopis UN o drastičnim vidovima netolerancije i diskriminacije u zakonodavstvu i praksi u Crnoj Gori\nNajnoviji Izvještaj DRI i terenska kontrola potvrdili su da je Demokratska Crna Gora svaki euro u finansijskom poslovanju pribavila u skladu sa zakonom, da nije bilo ni jednog eura nesavjesnog ili nedomaćinskog trošenja novca, da smo jedina partija u Crnoj Gori koja nema blagajnu i ne posluje gotovim novcem, već isključivo preko računa, da sve poreske obaveze izmirujemo redovno i da je samim tim naše poslovanje primjer domaćinskog poslovanja. Drago nam je što je ova potvrda stigla nakon detaljne, 100% revizije, pregledanog svakog dokumenta, imajući u vidu mnoge podvale, obmane i neistine koje su plasirane u prethodnom periodu.\nNekoliko primjedbi koje su naznačene u Izvještaju DRI su tehničke prirode i dominantno su posledica otvorenog rata koji se već duži vremenski period vodi između Državne revizorske institucije i Agencije za sprječavanje korupcije, a koji se, očito, prelama preko leđa političkih subjekata. Brojni politički subjekti, ni krivi, ni dužni, trpe posledice zato što postupamo po uputstvima Agencija za sprječavanje korupcije, koja je, po sili Zakona, nadležna za kontrolu primjene Zakona o finansiranju političkih partija i koja nam je, između ostalog, davala mišljenja i oko korišćenja sopstvenih sredstava i dozvoljenog limita ukupnih troškova. Međutim, političke partije koje postupaju po uputstvima ASK-a dobijaju pozitivno mišljenje ASK-a, ali i primjedbe, odnosno negativno mišljenje DRI u istom tom dijelu, zato što DRI i ASK potpuno različito tumače Zakon i to do te mjere, da je DRI javno optužio ASK da dovodi u pravnu zabludu političke subjekte.\nDokaz za to je i saopštenje za javnost Senata DRI u kome je istaknuto da “postoji problem u tumačenju Zakona i finansiranju političkih subjekata i izbornih kampanja od strane ASK-a u dijelu korišćenja sopstvenih sredstava za finasiranje izbornih kampanja i ukupnih troškova izborne kampanje političkog subjekta. Predmetno tumačenje Zakona od strane ASK-a dovodi u pravnu zabludu političke subjekte”.\nNadamo se da će se konačno završiti višegodišnji rat između DRI-a i ASK-a koji se prelama preko leđa političkih subjekata, da ćemo dobiti novi Zakon o finansiranju političkih subjekata i izbornih kampanja, koji će konačno onemogućiti proizvoljna tumačenja i preciznim normiranjem spornih pitanja razriješiti probleme koji se javljaju, uvažavajući praksu i relanost u mogućnosti primjene.\nsaosptenje demokrata\t2019-10-09\nKljučne rečisaosptenje demokrata\nPrethodna „Trnovača“ na Sajmu turizma u Novom Sadu\nSledeća Krvavac: Vladi može Pljevljima ne može\nLEKIĆ: Žao mi je sudije Branka Pejovića kao rodjenog brata\nBilo je za očekivati da ja i OO Nove srpske demokratije osudimo sudiju Branka Pejovića …\nStrunjaš: U Crnoj Gori nisam stranac i tražim samo ono što mi po zakonu pripada\nSindikat Rudnika: Unija poslodavaca prekršila dogovor sa sindikatom\nNajava 33. Dana humora i satire „Vuko Bezarević“


Home / Ekologija / Evropski zaokret ka nuklearnoj energiji\n17. Aprila 2021. AdminLeave a Comment on Evropski zaokret ka nuklearnoj energiji\nEstonija planira da u narednih deset godina izgradi svoju prvu nuklearnu elektranu, i ujedno i prvi mali modularni reaktor (SMR) u Evropi, i da na taj način obezbedi stabilnu i veću proizvodnje električne energije.\nNuklearno postrojenje trebalo bi da bude smeštno oko 100 kilometara od glavnog grada Talina, na obali Finskog zaliva, preneo je estonski javni servis ERR.\nJedan od bitnih razloga za realizaciju tog projekta je i dostizanje klimatskih ciljeva. Estonija je po štetnim emisijama prilikom proizvodnje električne energije prva u Evropi. Estonska vlada tek je nedavno donela odluku da do 2035. godine iz upotrebe izbaci elektrane koje rade na uljane škriljce.\nBelgijski inženjenerski biro Tractabel odlučio je da investira u estonsku firmu Frmi Energia, koja je nosilac projekta, i da postane deoničar. Savetodavnu ulogu u projektu imaće finski energetski konzorcijum Fortum.\nMali modularni reaktori (Small modular reactor) smatraju se bezbednijim od tradicionalnih reaktora i mogu da rade i u blizini gradova. Svetsko nuklearno udruženje (WNA) pod pojmom SMR podrazumeva nuklearne reaktore snage do 300 MW koji, za razliku od velikih centrala koje se grade na licu mesta, imaju modularnu izvedbu. To znači da se mnogi fabrički izrađeni delovi donose na mesto gde se elektrana nalaziti, što ubrzava i pojeftinjuje izgradnju.\nPrema podacima Međunarodne organizacije za atomsku energiju (IAEA) u svetu trenutno postoji oko 50 dizajna i koncepata za izgradnju SMR, i oni su glavnom u eksperimentalnoj fazi. Jedine četiri takve elektrane koje su u poodmakloj fazi izgradnje nalaze se u Argentini, Rusiji i Kini.\nEstonija za sada nema nijednu nuklearnu elektranu, a protiv izgradnje konvencionalne elektrane treće generacije uglavnom govore veliki troškovi, dug period izgradnje i finansijski rizici.\nZagovornici izgradnje malog reaktora u Estoniji tvrde da tome u prilog govori mogućnost ugradnje standardizovanih modula, da bi izdaci zahvaljujući veličini postrojenja bili manji, i da bi vlasti mogle uverljivo da pobiju i argumente protiv korišćenja atomske energije, piše portal Heise.de.\nKonsultantska grupa Deep Isolation, koja se između ostalog bavi i proplemom odlaganja mnuklearnog otpada, nedavno je po nalogu preduzeća Fermi Energia izradila studiju u kojoj se navodi da su geološki uslovi u Estoniji pogodni za zbrinjavanje te vrste opada, dodaje portal.\nFermi Energia osnovana je sa zadatkom da u Estoniji izgradi prvu mali modelarni reaktor. Baltičke države najavile su da do 2025. godine žele da se isključe sa dalekovodne električne mreže Rusije.\nFrancuska je najveći proizvođač nuklearne energije u EU\nU 13 zemalja EU radi 106 nuklearnih reaktora, koji proizvode 765.337 gigavat sati (GWh) električne energije, što je oko 26% ukupne proizvodnje struje u EU, prema podacima iz 2019. godine. Evropska agencija za statistiku Eurostat je objavila 19. februara da je Francuska najveći proizvođač nuklearne energije u EU, sa 399.011 GWh, što čini 52,1% ukupne nuklearne struje proizvedene u Uniji. Iza nje su Nemačka, sa 75.071 GWh (9,8%), Švedska sa 66.130 GWh (8,6%) i Španija sa 58.349 GWh (7,6%). Te četiri zemlje proizvode više od tri četvrtine ukupne količine električne energije proizvedene u nuklearnim postrojenjima u EU.\nUkupna proizvodnja struje u nuklearnim elektranama u EU smanjila se od 2006. za 16,3%, uglavnom zbog zatvaranja reaktora u Nemačkoj.\nU Bugarskoj – stop za Belane, zeleno svetlo Kozloduju\n„Posle izgradnje sedmog reaktora, počećemo izgradnju osmog reaktora (u Kozloduju)”, izjavio je premijer Bojko Borisov.\nIzveštaj ministarke za energetiku o novom projektu proširenja Kozloduja urađen je posle konsultacija sa predstavnicima američke kompanije Vestinghaus.\nKombinovanje ruskih reaktora sa američkim tehnologijama bila je prvobitna ideja Bugarske, a uprava nuklearne elektrane Kozloduj je procenila da bi najmanje još jedan reaktor mogao da bude pušten u rad u roku od deset godina.\nBugarski parlament je 2018. glasao da se projekat nastavi, ali su procedure privremeno obustavljene posle izbijanja pandemije. U međuvremenu je EURACTIV.bg pisao da je za projekat Belene potrebno novo odobrenje Evropske komisije i bugarskih nezavisnih regulatornih tela.


AstraZeneka samo starijima od 60 godina - OnlineVesti\nAstraZeneka samo starijima od 60 godina\nItalija, Foto: Profimedia\nItalija će od sada preporučivati vakcinu AstraZeneke protiv kovid-19 samo osobama starijim od 60 godina, izavio je danas glavni zdravstveni savetnik u zemlji Franko Lokateli nakon što je evropski regulator otkrio moguće veze između vakcine i retkih slučajeva pojave krvnih ugrušaka kod onih koji su primili tu vakcinu.\nLokateli je rekao i da ljudi koji su već primili prvu dozu AstraZeneke mogu da nastave sa drugom dozom. Zvaničnici su rekli da vlada preporučuje da proizvod izbegavaju mlađi od 60 godina, ali da ga ne zabranjuje.\nSvako ko želi da se vakciniše AstraZenekinom vakcinom može i dalje da je dobije, rekao je Djovani Reca, još jedan član italijanskog zdravstvenog saveta na istoj konferenciji za novinare.\nViše od desetak zemalja obustavilo je upotrebu vakcine, koju je u Evropi primilo više desetina miliona ljudi. Većina je nastavila da koristi vakcinu, ali neke zemlje, uključujući Francusku, Holandiju i Nemačku, odredile su minimalnu starost za njenu upotrebu.\nLokateli je tokom video poziva s drugim ministrima u sredu rekao da je i Španija odlučila da odredi donju starosnu granicu za osobe koje primaju AstraZeneku.\nItalija je prvobitno ograničila AstraZeneku na ljude mlađe od 65 godina, jer su ispitivanja pokazala da njima pruža manju zaštitu protiv kovid-19 od ostalih vakcina. Ministarstvo zdravlja je zatim 8. marta saoptilo da bi se ona mogla davati i starijima od 65 godina.


Milorad Arlov: Dolaskom na Kosovo ja sam se prosvetlio\n„Crna Gora i Grčka popularne i jedino bezbedne“\nOd ponuda koje imamo najbezbednije turističke destinacije ovoga leta su Crna Gora i Grčka, a gotovo svi aranžmani su već popunjeni, kažu u turističkoj agenciji „Holidej Plus“.\nOdržano pesničko bdenije, uručene nagrade\nNa "Vidovdanskom pesničkom bdeniju" u Gračanici pesnikinji iz Beograda Zlati Kocić uručena je književna nagrada "Zlatni krst kneza Lazara". Pred oko hiljadu okupljenih nastupio je Simfonijski orkestar i Hor RTS-a.\nGračanica: Vernici se okupili na Vidovdan\nVeliki broj vernika prisustvuje Vidovdanskoj liturgiji koju u porti manastira Gračanica služi patrijarh srpski Irinej uz sasluženje umirovljenog vladike Atanasija Jevtića i episkopa raško-prizrenskog Teodosija.\nVidovdan obeležen na Gazimestanu\nSluženjem parastosa srpskim junacima stradalim u boju na Kosovu 1389. godine Vidovdan je, pred oko 1.000 ljudi, obeležen i na Gazimestanu.\nMiljana Rakić iz Prilužja izabrana za Kosovku devojku\nMiljana Rakić iz Prilužja je ovogodišnja Kosovka devojka, odlučeno je većinom glasova žirija.\nVitezovi i plemići prodefilovali kroz Gračanicu\nUčesnici drugog Međunarodnog festivala srednjovekovnih veština i zanata “SHIELD“ prodefilovali su od OŠ “Kralj Milutin“ do manastira Gračanica i nazad. Meštani su imali priliku da vide kako su izgledali srednjovekovni vitezovi, ratnici, zanatlije.\n"Čitanje i druženje sa knjigom odmara"\nLetnji raspust je odmor od škole ali ne i od školskih obaveza. Tokom odmora učenici osnovnih škola uglavnom za domaći zadatak dobijaju lektire. Direktorka biblioteke u Gračanici smatra da i knjiga odmara.\n“Borba unutar Srpske liste tek predstoji”\nPolitiku Srpske liste kreira Marko Đurić, kaže Ljubomir Stanojković, dok je za Beljulja Bećaja, ova stranka samo instrument Beograda. Idro Seferi smatra da Srbima na Kosovu treba više političkih partija.\nApel pred konferenciju u Ženevi: Pronađite nestale\nPredstavnici srpskog i albanskog udruženja porodica kidnapovanih i ubijenih tokom rata na Kosovu ponovo su uputili apel zvaničnicima u Beogradu, Prištini i međunarodnoj zajednici da preuzmu konkretne mere kao bi rasvetlili sudbinu nestalih lica.\nTači: Datum lokalnih izbora biće poznat narednih dana\nNa konsultativnom sastanku sa kosovskim predsednikom Hašimom Tačijem, većina političkih partija na Kosovu predložile su da lokalni izbori budu održani 22. oktobara. Tači je kazao da će odluku doneti u narednim danima.\nPodrška civilnom društvu preko opština\nPet opština na Kosovu dobiće grantove EU i UNDP-a kojima će biti finansirane organizacije civilnog društva, saopšteno je danas.\nGradska voda u Lepini, Skulanevu, Radevu i Suvom Dolu\nU toku su završni radovi na izgradnji vodovodnog sistema u Lepini, Skulanevu, Radevu i Suvom Dolu. Meštani kažu da će im uvođenje gradske vode dosta olakšati život, ali da je plaćanje priključka na vodovodni sistem skupo.\n“Mi sigurno imamo jednog poslanika, ali da budem iskren nismo zadovoljni rezultatom”, kazao je za RTV Kim predsednik SLS-a Slobodan Petrović, dan nakon parlamentarnih izbora na Kosovu.\nCIK: Glasalo 41,56% birača\nNa osnovu podataka sa sajta CIK do zatvaranja biračkih mesta na Kosovu je glasalo 730.253 ili 41,55% birača.\n“Na Kosovu oko 260 hiljada komada ilegalnog oružja“\nGrađani Kosova, prema nezvaničnim podacima, poseduju oko 260 hiljada komada nelegalnog oružja, dok je oko 30 hiljada registrovano, kaže za RTV Kim Arben Osmani iz Ministarstva unutrašnjih poslova.\n„Srpska ima podršku Srbije, ostali štetočine“\nPredizborni skup Srpske liste u Ugljaru obeležili su vrućina, teške reči protivkandidatima, ali i obećanja da će, ukoliko dobiju podršku birača, oni sprečiti formiranje vojske Kosova.\n„Dogovor!?“: Strah i pritisci problemi u kampanji\nEU: Izbore posmatramo nepristrasno\nIzborna posmatračka misija EU treći put dolazi na Kosovo kako bi pratila izborni proces. Šef misije Alojz Peterle pozvao je kandidate da se uzdrže od govora mržnje.\nSrpska lista: Jedino mi imamo podršku Beograda\nSrpska lista održala je predizborni skup u Domu kulture u Gračanici i zvanično započela svoju predizbornu kampanju na centralnom Kosovu.\nOtvorena Vidovdanska likovna kolonija\nU Gračanici je večeras počela devetnaesta po redu Vidovdanska likovna kolonija. Narednih dana, desetak umetnika iz gradova širom Srbije stvaraće dela inspirisana ovim krajem, njegovom bogatom kulturom i tradicijom.\nGračanica: CSD obeležio godišnjicu\nNVO "Komunikacija za razvoj društva" obeležila je petnaestogodišnjicu svog postojanja. Za to vreme ova organizacija sprovela je oko 150 projekata, ali i drugih različitih aktivnosti.\nPočela izborna kampanja na Kosovu\nOd ponoći je na Kosovu i zvanično počela kampanja za vanredne parlamentarne izbore. U srpskim sredinama osvanuli plakati.\nStaro Gracko: Život uz psovke i uvrede\nSrbi koji su nakon ratnih sukoba ostali da žive u Starom Gracku svakodnevno se suočavaju sa povokacijama albanskih mladića koji žive u tom selu, kaže za RTV Kim meštanka Gorica Matović čiji su članovi porodice povređeni u sinoćnjem incidentu.\n“Lažne vesti veliki problem, novinari da prosvećuju”\nŠirenje lažnih vesti nije samo lokalni problem, nego i svetski, pa bi se tako rešenje moglo naći na globalnom nivou, kazali su tokom konferencije u Prištini Agron Bajrami i Imer Muškoljaj.


Faktor | Pudarić: Zornić je imenovan za direktora Toplana da bi Bećirović ušao u Dom naroda\n28.09.2019. / 08:32\nPudarić se u svom osvrtu na društvenim mrežama obratio Irfanu Čengiću, donedavnom generalnom sekretaru SDP-a\nPovodom imenovanja Envera Zornića na mjesto direktora KJKP Toplane Sarajevo, koji je 1993. godine osuđen na deset godina i dva mjeseca zatvora zbog odgovornosti za ubistvo civila, oglasio se Svetozar Pudarić, nekadašnji visokorangirani član SDP-a, stranke kojoj pripada Zornić i na čiji je prijedlog on i imenovan na tu poziciju.\nPudarić se u svom osvrtu na društvenim mrežama obratio Irfanu Čengiću, donedavnom generalnom sekretaru SDP-a, koji je nedavno poražen u utrci za predsjednika KO SDP-a Sarajevo.\n- Kadrovsko rješenje za direktora Toplana je doneseno kad si bio generalni sekretar, Lana (Lana Prlić, op.a.) potpredsjednica, a Nermin (Nermin Nikšić, op.a.) predsjednik, a sve za tri glasa za izbor Denisa (Denis Bećirović, op.a.) u državni Dom naroda. Da budemo precizni, teren je pripremljen još onda kad ste natjerali OO SDP Novo Sarajevo da se pokori Nerminovom zahtjevu o masovnom ulasku novosarajevske organizacije Stranke za BiH – napisao je Pudarić.\nO načinu i razlozima ulaska i zadržavanja novosarajevske organizacije Stranke za BiH u SDP-u Faktor je pisao i ranije.\nŠto se tiče izbora Bećirovića u Dom naroda Parlamentarne skupštine BiH, on je u Domu naroda FBiH dobio podršku Samira Suljevića, predsjednika OO SDP Novo Sarajevo, koji se nakon Bećirovićevog izbora morao povući sa te pozicije kako bi, na temelju ranije međustranačke trgovine, u Dom naroda FBiH ušao Elmedin Konaković.\nVEZANI TEKST - Faktor saznaje: SDP-ov delegat se povlači, Konaković ulazi u Dom naroda FBiH\nS obzirom da odgovornost za Zornićevo imenovanje snosi predsjednik KO SDP Sarajevo, Pudarić se osvrnuo i na njega.\n- A to da Mašić treba ići, pa to je valjda svima jasno, ali ne sa zamjenom koju ste pripremili i pod ovim potpuno podvaljivačkim izgovorom – ocijenio je Pudarić.\nSDPEnver ZornićSvetozar PudarićDenis BećirovićSCC\nUhapšene dvije osobe zbog napada na redakciju portala RadioSarajevo.ba


STIŽE "EVROPSKO PROLEĆE": Jezivo predviđanje po kojem će Stari kontinent biti zavijen u CRNO (INFO) | DNEVNE\nSTIŽE “EVROPSKO PROLEĆE”: Jezivo predviđanje po kojem će Stari kontinent biti zavijen u CRNO (INFO)\nSeref Oguz, kolumnista turskog dnevnika “Sabah” tvrdi da posle “Arapskog” dolazi “Evropsko proleće” kojim se neće svrgavati lideri već će doći do klasne borbe koja “uveliko traje” u Evropi\nSeref Oguz, kolumnista turskog dnevnika “Sabah” tvrdi da posle “Arapskog” dolazi “Evropsko proleće” kojim se neće svrgavati lideri i destabilizovati države. Kolumnista smatra da će do toga dovesti socijalni zahtevi u novoj klasnoj borbi koja “uveliko traje” u Evropi.\nOguz, koji se smatra bliskim predsedniku Turske Redžepu Tajipu Erdoganu, navodi da Zapad sada plaća visoku cenu sopstvene politike koja glasi: “ne diraj teroristu dok on ne dira tebe”.\n– Gde bi tačno ovo “Evropsko proleće” moglo da se prelije, teško je reći, ali u vreme kada bi sukob između bogatih i siromašnih mogla da izazove jedna jedina varnica, posledice ovog “Evropskog proleća” mogle bi da budu još tragičnije. “Cveće zla” buja čak i u Nemačkoj, našem bratu po oružju koji i dalje pokušava da nam zabode nož u leđa, ali i u Španiji, Poljskoj i Grčkoj. “Evropsko proleće” će biti drugačije. Da li će desiti ovog leta ili na zimu, ostaje još da se vidi – tvrdi Oguz u tekstu koji prenosi “Sputnjik”.\nOguz takođe podseća da u Francuskoj, čija je privreda druga po jačini u EU, poslednje dve nedelje traju socijalni nemiri zbog masovnog protesta protiv reforme postojećeg radnog zakonodavstva i ističe da je štrajk zahvatio celokupni sistem železničkog prevoza u toj zemlji.\nKolumnista “Sabaha” tvrdi da se aktuelna dešavanja u Parizu i Briselu opravdano mogu nazvati “Evropskim prolećem”.\n– Naravno da mogu. Još više zbog toga što se oni koji su onomad pokrenuli “Arapsko proleće” sada bude uz drugo proleće koje se dešava baš na njihovom pragu – naveo je on.\nPrema njegovim rečima, “ovo proleće nije isto kao ono koje je destabilizovalo druge države sa ciljem svrgavanja njihovih lidera koji nisu bili dovoljno poslušni prema Zapadu”.\nPo njemu se sada “u potpunosti radi o socijalnim zahtevima i novoj klasnoj borbi”.\n– Kao bumerang koji dolazi da udari one koji su ga i bacili, plamen koji je buknuo u Egiptu kako bi se smenila tamošnja vlast sad može da se razbukti u Parizu. Kada su teroristi ubijali u našem regionu, Zapad nije smatrao da je to nešto o čemu vredi brinuti, ali kada se suočio s istim u svom domu, to sada naziva napadom na celokupnu ljudsku rasu – naglasio je Oguz.\nPo njemu, “terorizam, izazvan tenzijama između onih koji imaju i onih koji nemaju zbog nejednakosti koje je donela globalna kriza, sada je prisutan na ulicama Pariza”.


09. 07. 2015. Ministar dr Nebojša Stefanović sastao se u Luksemburgu sa ministrima policije Belgije, Španije i Makedonije\nMinistar unutrašnjih poslova Republike Srbije dr Nebojša Stefanović sastao se danas u Luksemburgu sa ministrima policije Belgije, Španije i Makedonije pre početka sastanka evropskih ministara unutrašnjih poslova i pravde, na kome će se, između ostalog, razgovarati i o problemu iregularnih migranata, kao i borbi protiv terorizma.\nStefanović je u razgovoru sa ministrom unutrašnjih poslova Kraljevine Belgije Janom Jambonom istakao da je neophodna intenzivnija razmena informacija koja bi mogla da ukaže na terorističke pretnje i spreči ugrožavanje bezbednosti građana obe države. Oni su razgovarali i o borbi protiv organizivanog kriminala i terorizma, a konstatovana je dobra policijska saradnja i dogovoreno njeno dalje jačanje potpisivanjem sporazuma o policijskoj saradnji Srbije i Belgije.\nMinistar Stefanović susreo se i sa ministrom unutrašnjih poslova Kraljevine Španije Horheom Fernandesom Dijazom, i razgovarao o problemima iregularnih migracija i mehanizmima za pronalazak stabilnog i održivog rešenja ovog problema. Tokom sastanka bilo je reči i o borbi protiv organizivanog kriminala i narko-trafikinga, sa posebnim osvrtom na nedavne zajedničke akcije u kojima je zaplenjeno nekoliko tona kokaina. Dogovoreno je i da se bliska saradnja nastavi i na drugim poljima.\nMinistri su nakon sastanka potpisali i Protokol o saradnji Vlade Srbije i Vlade Kraljevine Španije o sprovođenju sporazuma između Srbije i Evropske zajednice o readmisiji lica koja nezakonito borave.\nNakon toga usledio je sastanak sa ministrom policije Makedonije Mitkom Čavkovim i zajedno su konstatovali da talas iregularnih migracijska predstavlja veliki problem koji pogađa i Srbiju i Makedoniju. Stefanović i Čavkov su se složili da je potrebno razgovarati sa svim susedima i predstavnicima Evropske unije, kako bi se ublažili efekti nezabeleženog talasa seobe naroda. Dogovorena je i pojačana kontrola srpsko-mađarske granice u narednom periodu.\nMinistar Stefanović upoznao je makedonskog kolegu i sa merama koje Srbija preduzima u borbi protiv terorizma, naglasivši da će specijalne jedinice srpske policije ostati u južnom delu Srbije kao preventiva svakom ugrožavanju bezbednosti građana u tom delu zemlje.\nMinistar Stefanović imao je sastanak i sa zamenikom premijera i ministrom unutrašnjih poslova Luksemburga Etjenom Šnajderom.


Dogovor o ruskom konvoju\nKonvoj sa ruskom pomoći zaustavljen je na graničnom prelazu Jarinje, 14. decembra 2011.\nEvropska komisija je sa Vladom Rusije sklopila dogovor o načinu da se obezbedi prolazak konvoja sa ruskom humanitarnom pomoći čije je krajnje odredište Kosovo. Kako je srpskim medijima navela Maja Kocijančić, portparol EK, Evropska unija je u kontaktu sa svim stranama kako bi se dogovor sproveo, i izražena je nada da će "svi saradjivati da bi brzo došlo do sprovodjenja dogovora".\nRanije danas, ministarstvo spoljnih poslova Rusije optužilo je Evropsku uniju da namerno blokira prolazak kamiona koji dostavljaju humanitarnu pomoć kosovskim Srbima. Ruski konvoj sa 25 kamiona, koji prevozi oko 300 tona humanitarne pomoći za Srbe na severu Kosova, i dalje stoji na administrativnom prelazu Jarinje, a samo dva kamiona su uspela da udju na teritoriju Kosova.\nKonvoj su sinoć zaustavili carinici Euleksa, a ambasador Rusije u Srbiji, Aleksandar Konuzin ocenio je da je to učinjeno iz političkih razloga. On je istakao da je EU od humanitarne operacije veštački stvorila politički problem, i najavio da će se o toj temi raspravljati na današnjem samitu EU-Rusija.\nRuski ambasador u Srbiji, Aleksandar Konuzin, posetio je granični prelaz Jarinje i kritikovao zaustavljanje konvoja.\n“Konvoj je zaustavljen iz čisto političkih razloga.”\nKonuzin kaže da je koloni prvo dozvoljeno da udje na teritoriju Kosova a zatim je blokiran ulazak konvoja. On je dodao da je pokušano da se Rusima nametne pratnja, što nije u skladu sa mandatom Euleksa. Predstavnici Euleksa medjutim kažu da konvoj mora da prihvati pratnju Euleksa, što bi značilo da Srbi na severu otvore svoje puteve za evropsku misiju ili da pomoć predje granicu na prelazu Merdare, koji kontroliše vlada u Prištini.\n“To je standardna procedura. Čak i u Srbiji kada prolazi konvoj postoji pratnja. Naravno zbog situacije na terenu trenutno ne možemo da obezbedimo tu pratnju, ali ako postoji hitna potreba da se predje granica, konvoj može da ode do prelaza 3 u Merdaru, naveo je Vensan Dežer, šef delegacije EU u Beogradu.\nDežer je naveo da je Unija primila zvanično pismo ruskog ambasadora kojim je traženo da se obezbedi pratnja za konvoj, ali je Rusija zatim tu pratnju otkazala. S druge strane, Konuzin ističe da je šefu Euleksa, Gzavijeu De Marnjaku preneo da pratnja nije potrebna.\nDirektor Odeljenja za mejdunarodne poslove ruskog Ministarstva za vanredne situacije Jurij Bražnjikov ocenio je da zadržavanje ruskog konvoja predstavlja kršenje humanitarnog prava.\nDežer: Priznanje Kosova nije uslov\nU medjuvremenu, na političkom planu nastavlja se diskusija o tome da li je priznavanje Kosova uslov da Srbija dobije kandidaturu za članstvo u EU. Izvestilac Evropskog parlamenta za Srbiju Jelko Kacin izjavio je da EU nije tražila od Srbije da prizna Kosovo, a šef delegacije EU u Srbiji, Vensan Dežer takodje je negirao da je takav zahtev postavljen Beogradu.\n“Ni u jednom trenutku EU nije direktno ili indirektno tražila priznanje nezavisnosti Kosova. Naša politika je jasna, mi podstičemo dijalog u pokušaju da se nadju praktična rešenja ali u tom procesu ne tražimo priznanje Kosova.”\nNa drugoj strani, srpski ministar unutrašnjih poslova Ivica Dačić ostaje pri tvrdnji da takav zahtev postoji jer se insistira da se prilikom regionalnog predstavljanja Kosova zanemari rezolucija 1244 SB UN.\n“To je decidirano traženo, da se nadje dogovor oko regionalnog predstavljanja. Albanci sa Kosova i Metohije ne žele da čuju da se spominje Rezolucija 1244. I šta sad? Da li je šija ili vrat – potpuno je svejedno.”\nDačić je pojasnio da nije rekao da Srbija neće dobiti kandidaturu, već da su male šanse da je dobije, osim ako do februara ili marta ne prihvati ono što nije bila spremna da prihvati u decembru.


Zanimljive vesti ::: 11.str\nMolitva na benzinskoj pumpi\nNekoliko ljudi u Vaštingtonu okupilo se ispred Šelove benzinske pumpe i "sa istinskom verom u srcima", na kolenima molilo za pad cene goriva."Prošle nedelje, galon (3,78 litara) je na ovoj pumpi iznosio 3,51 dolar. Sada je cena blizu 3,60 dolara, što je devet centi više nego pre nedelju dana", rekao je Roki Tvajman koji je zbog naglog skoka cene goriva osnovao udruženje "Molitva na pumpi". Opširnije ...\nPravoslavna liturgija na Internetu\nDesetak pravoslavnih crkvi i manastira u Rusiji postavilo je svoje sajtove na Internet, nudeći vernicima mogućnost da, po određenoj ceni, naruče molitve za zdravlje ili pokoj duše svojih najmilijih.Prema pisanju lista "Izvestija", na sajtu manastira Valam, na severu evropskog dela Rusije, opelo u prvih 40 dana posle smrti drage osobe košta 150 rubalja (oko četiri evra), dok za molitve tokom cele godine treba izdvojiti 500 rubalja. Opširnije ...\nKUBANCI U POHODU NA RAČUNARE\nVlasti na Kubi su, posle mobilnih telefona, dozvolili svojim građanima da legalno poseduju kompjutere, dok je i dalje na snazi zabrana pristupu internetu.Ovo je poslednja u seriji ukidanja dugogodišnjih zabrana od dolaska Raula Kastra na vlast u februaru.Stanovnici Havane su preplavili tržni centar u tom gradu iako će većina morati da se zadovolji samo posmatranjem računara, koji tek pristižu na ostrvo. Opširnije ...\nPredsednik opštine Jagodina Dragan Marković Palma najavio otvaranje ski centra na Crnom vrhu kod Jagodine za 10. decembar ove godine\nLjudi su već navikli da leti dolaze u Jagodinu zbog izuzetne turističke ponude, a izgradnjom ski centra na Crnom vrhu, Jagodina će postati i zimski turistički centar, izjavio je Marković na konferenciji za novinare. Na Crnom vrhu kod Jagodine uskoro počinje izgradnja novog ski centra sa dve skijaške staze od po 750 metara, čime će brojnim turistima koji su stekli naviku da dolaze u Jagodinu u letnjim mesecima biti ponuđeni novi sadržaji za zimski period, najavio je na konferenciji za novinare predsednik opštine Jagodina, Dragan Marković Palma. Opširnije ...\nSrbi dnevno pošalju 20 miliona SMS-ova\nGrađani Srbije dnevno pošalju skoro 20 miliona SMS poruka. U slanju poruka smo šampioni u regionu, ali još nismo dostigli evropski prosek jer Britanci, na primer, nedeljno pošalju više od milijardu SMS-ova. Opširnije ...\nDiznilend u Jagodini\nPredsednik opštine Jagodina Dragan Marković Palma izjavio je da postoji ideja da u tom gradu bude izgrađen Diznilend. Opširnije ...\nSaopštenje za javnost povodom odluke ICANN o odobravanju .rs domena\nRegistar nacionalnog Internet domena Srbije (RNIDS) obaveštava javnost da se međunarodna organizacija "Internet korporacija za dodeljena imena i brojeve" (ICANN), saglasila sa dodelom novog nacionalnog Internet domena Republike Srbije .rs. Opširnije ...\nYugo među najružnijim automobilima\nAmerička osiguravajuća kompanija Hagerty, specijalizovana za rad sa kolekcionarima starih automobila, organizovala je među svojim osiguranicima zanimljivo ispitivanje. Opširnije ...\nNa ovoj stranici možete pročitati najnovije zanimljive vesti iz celog sveta. ... ::: 11.str


Od Dinkićevih 1.000 €, jedva da možemo i do 200 – online news Srbija\nHome > Ekonomija > Od Dinkićevih 1.000 €, jedva da možemo i do 200\nIzvor: B92, Vesna Bjelić subota, 13.01.2018. | 12:00\nI važnije – koliko smo stvarno zaradili ovih godina, a da nismo prstom mrdnuli. Na kraju, šta je najbolje da radite s tim “papirima“?\n“Vrednost ovog paketa se procenjuje u rasponu 30-50 evra, ali bi se prava vrednost saznala tek kada ova kompanija izađe na berzu. Zasad država ne pokazuje nameru da ovu kompaniju izvede na tržište“, kaže za B92 Nenad Gujaničić, broker Momentum sekjuritis.\n“Dakle, nije realno u bliskoj budućnosti da ukupna vrednost svih akcija ukupno dostigne obećanih hiljadu evra, pre bismo mogli da govorimo da bi u slučaju momentalnom listiranja EPS-a i Telekoma bila reč o sumi od oko 200 evra“, ističe on.\n“Da li je u nekoj budućnosti realno… je pitanje za koje nemamo pouzdane alate koji nam mogu dati odgovor. Da li je pre par godina iko verovao da će se danas svakodnevno pratiti kretanje cene bitkoina i ostalih kriptovaluta?“, pitaju u BG berzi.\nSvi građani Srbije koji su ostvarili pravo na besplatne akcije do sada su dobili pet akcija NIS-a, jednu akciju Aerodroma Nikola Tesla, sedam akcija Akcionarskog fonda i 31 akcija”Telekoma Srbija. Očekuje se i da će nakon koncesije Aerodroma Nikola Tesla francuskoj kompaniji Vansi eirports svako dobiti i po 12,4 evra neto. To bi, sudeći prema najavama, trebalo da se desi u narednim mesecima.\n“Ono što je najvažniji savet koji se građanima može dati u vezi sa besplatnim akcijama jeste da se prema njima odnose kao prema svakoj drugoj imovini. Kretanje vrednosti akcija zavisi i od opštih uslova u jednoj ekonomiji i od pojedinačnog uspeha kompanije, tako da se ne može sa sigurnošću znati buduće kretanje cene akcija bilo koje kompanije igde u svetu, a dubinske analize kretanja cena predmet su profesionalne investicione analize“, kažu iz BG berze.\n“Najveći problem je što građani imaju malu količinu hartija pa i njihov rast vrednosti u apsolutnom iznosu ne znači puno. Kada je u pitanju NIS, on ima odličan poslovni trend i ove godine će biti dosta veća dividenda, pa valja očekivati povoljan rasplet situacije. Aerodrom ima specifičnu situaciju da će ići u koncesiju pa će ova akcija nakon toga imati više karakteristika obveznice (stabilan, neveliki prinos na godišnjem nivou), pa sve zavisi od preferencija vlasnika“, savetuje Gujaničić.\nAko biste ipak “peške“…\n“Samo trgovanje akcijama na Berzi se obavlja posredstvom članova Berze – brokersko-dilerskih društava i ovlašćenih banaka. Prodaja besplatno stečenih akcija može se izvršiti preko Banke Poštanske štedionice, bez naplate provizije, ili kontaktiranjem nekog od brokera, članova Berze, koji naplaćuju proviziju za svoje usluge“, kažu iz berze.\nUkoliko neko želi da sazna šta je sa parama detaljno, dovoljna je lična karta i pravac prva pošta ili poštanska štedionica. Ali, mnogi se pitaju i kome da se obrate kada se u međuvremenu promeni broj tekućeg racuna, a na njemu su mi stizale predhodne uplate?\nOsvojio 451 milion $: “Nameravam da iza sebe ostavim nasleđe” – Vesti – Život\nZapaljena letina srpskim povratnicima na KiM, 3. put u 7 dana | Hronika\nBez posla ostaju oni koji posluže 200 kafa dnevno\nMalinari blokirali put: “Obećali nam i ništa…”\n18. 12 2017 18. 12 2017 014


Сибирски гас продире у Европу и Кину - Нови Стандард\n„Severni tok 2” i „Sila Sibira” donose Moskvi ulogu ključnog energetskog igrača u Evroaziji\nPoslednje prepreke završetku izgradnje „Severnog toka 2” – megaprojekta koji početkom 2020. treba da udvostruči priliv ruskog gasa u Nemačku i dalje u Evropu – izgleda da su ovih dana uklonjene. Koliko ove sedmice, nemački Bundestag usvojio je iz drugog pokušaja zakon kojim, na veliko nezadovoljstvo Brisela i Kijeva, stavlja nemački krak „Severnog toka 2” pod tarifnu regulativu Berlina, a ne EU. Gotovo istovremeno, švajcarska firma „Severni tok 2” (registrovana u Cugu) objavila je da ubrzano razmatra satnicu postavljanja cevovoda trasom podno danskih voda Baltičkog mora, nakon što je zvanični Kopenhagen 30. oktobra konačno izdao dozvolu za prolaz 147 kilometara cevovoda „Severnog toka 2” delom njegove pomorske teritorije.\n„Imamo neophodne kapacitete da nastavimo izgradnju i završimo projekat što je brže moguće”, izjavio je portparol švajcarske firme, čiji je jedini akcionar inače ruski energogigant „Gasprom”. Prema donedavnim zvaničnim najavama njegovih graditelja i finansijera, „Severni tok 2”, 1.220 kilometara dugi gasovod od Viborga kod Sankt Petersburga do nemačke luke Grajfsvald, treba da bude završen do kraja decembra. Drugim rečima, sibirski gas trebalo bi dodatnom količinom od 55 milijardi kubnih metara godišnje, da poteče od Nove godine , iz nalazišta u Sibiru ka potrošačima u Nemačkoj i odatle dalje po Starom kontinentu.\nDecembar je mesec koji će doneti još jednu stratešku novinu na energetskoj mapi sveta sa „Gaspromom” u glavnoj ulozi. Naime, prema najavama iz Moskve i Pekinga, ruski predsednik Vladimir Putin i kineski lider Si Đinping početkom decembra učestvovaće – istina, posredstvom video-linka – u svečanom puštanju u rad „Sile Sibira”, 4.000 kilometara dugog gasovoda koji će povezati nalazišta u Sibiru sa tržištem ruskog dalekog istoka, kao i tržištem Kine, druge najveće ekonomije sveta.\nS jeseni pre pet godina, „Gasprom” je počeo s izgradnjom prve sekcije „Sile Sibira”, duge 2.200 kilometara, od sibirskog nalazišta Čajandinskoje, u Jakutiji, do rusko-kineskog graničnog prelaza u Blagoveščensku. Istog dana kada je Danska dala „zeleno svetlo” za poslednji krak „Severnog toka 2” (graditeljima je ostalo da postave još pet kilometara cevi na teritoriji Švedske i 16 kilometara u Nemačkoj), „Gasprom” je objavio da je sekciju „Sile Sibira” do kineske granice napunio gasom i da se sada čeka svečano puštanje u rad ovog megagasovoda. Sporazum „Gasproma” i kineske državne naftne korporacije (CNPC) iz maja 2014. najavljuje da će ruska firma počev od decembra 2019. sledeće tri decenije takozvanom istočnom rutom isporučivati energent Kinezima u količini od 38 milijardi kubnih metara godišnje. Početne isporuke sibirskog gasa „Silom Sibira” tako su osetno manje od najavljenog priliva energenta „Severnim tokom 2” .\nRazmišljajući decenijama unapred, „Gasprom” i CNPC su 2015. krenuli u pregovore o izgradnji „Sile Sibira 2”, još jednog megagasovoda koji bi takozvanom zapadnom (još nepreciziranom) rutom trebalo da dodatno snabdeva energetski gladno tržište Kine, i to sa sibirskih nalazišta koja danas uglavnom snabdevaju Evropu.\nMapa gasnih nalazišta u Sibiru i potencijalne geoekonomske posledice „energetske skretnice” između Urengoja na zapadu tog regiona i nalazišta Čajandinskoje na jugoistoku, odavno su u fokusu zainteresovanih aktera u Evropi, inače energetski sve zavisnijoj od spoljnog sveta. Koliko od 1984. godine, sibirski gas sa nalazišta Urengoj (drugog najizdašnijeg na svetu, nakon katarsko-iranskog nalazišta „Južni Pars – Severna kuća” u Persijskom zalivu) Rusi izvoze u zapadnu Evropu.\nOslonjenost evropskog tržišta na ruski strateški energent višedecenijska je. Možda otuda i procena globalne konsultantske kuće „Vud Makenzi” da će Evropa i nadalje, s osetnim padom domaće proizvodnje prirodnog gasa, i usred sve oštrije globalne trke za energentima, posebno prirodnim i tečnim gasom (LNG), „nastaviti da se oslanja na uvoz iz Rusije”. To je barem procena Masima di Edoarda, zamenika predsednika departmana za gas i LNG „Vud Makenzija” početkom meseca na Evropskoj konferenciji o gasu u Parizu.\nKoliko će „sibirska skretnica” biti u bliskoj budućnosti naklonjena izdašnijem snabdevanju Evrope? Da li će izazov energetskog zbližavanja sa Kinom biti jači? Šta bi na ovoj klackalici neslućenih strateških posledica moglo da prevagne? Uticajni istraživački krugovi u Oksfordu i Berlinu skeptični su kada je reč o tom pitanju.\n„Evropski potrošači i političari bili su do danas u zašuškanoj poziciji jedinih kupaca zapadnosibirskog gasa. Ubrzana eskalacija napetosti u odnosima Amerike i Kine, jača naklonost Pekinga prema ’Sili Sibira 2’, budući da bi, ako stvari krenu po zlu, tankerske isporuke tečnog gasa lako mogle da budu meta na Pacifiku”, procenjuje Institut za energetske studije u Oksfordu. Paralelno sa ovim strepnjama, Moskva otvoreno iskazuje ambicije da postane vodeći globalni izvoznik tečnog gasa, dok „Gasprom” planira da do 2035. postane snabdevač 25 odsto kineskog tržišta.\nNemačka i EU biće samo na gubitku ukoliko „izgube” Rusiju i gurnu je još jače u energetski zagrljaj Kine, procenjuje magazin Nemačka spoljna politika iz Berlina.\nNaslovna fotografija: Pres služba Gasproma\nPreporučujemoGasovodEvroazijaKinaRusijaSeverni tok 2Sila SibiraTanja Vujić


Niška televizija » Petrović: Poslanicima za zasedanja nadoknaditi putarinu\nPetrović: Poslanicima za zasedanja nadoknaditi putarinu\nObjavljeno 12.03.2015. 15:15\nBEOGRAD – Poslanik Jedinstvene Srbije Petar Petrović zatražio je danas da se poslanicima, kada dolaze na zasedanja republičkog parlamenta, nadoknade troškovi za korišćenje autoputa.\nPetrović je na sednici skupštinskog Odbora za administrativno-budžetska i mandatno-imunitetska pitanja zamolio to telo da zauzme stav kako bi svi poslanici bili u ravnopravnom položaju.\n“Nije korektno da oni poslanici koji svojim automobilima prelaze 200-300 kilometara, budu poslanici drugog reda u odnosu na poslanike koji nemaju te troškove. Vozim 300 kilometara po ovom vremenu i zbog toga sam ugrožen, ne samo saobraćajno već i finansijski”, rekao je Petrović, koji dolazi iz Jagodine.\nOn je napomenuo da se ne plaši da kaže šta misli i pojasnio da ne traži da poslanici besplatno koriste autoput, već da im kada dolaze na zasedanja budu nadoknađeni troškovi.\n“Neka mi navedu ijednog ministra koji svojim kolima ide na službeni put i sam sebi plaća. Govorim o ravnopravnosti”, kazao je Petrović.\nPredsednik Odbora Zoran Babić zatražio je od stručne službe da za sledeću sednicu pripremi dokument “Puteva Srbije”, kako bi na osnovu toga bila otvorena rasprava i donete odgovarajuće odluke.\n“Sa Skupštinom kao institucijom ne može da komunicira referent iz ‘Puteva Srbije’”, rekao je Babić i istakao da ne treba praviti razliku između poslanika i građana, da se parlament i u prošlosti odricao raznih stvari, ali da je, kada su u pitanju putarine, to trebalo uraditi na kvalitetniji način, uz dogovor.\nBabić, koji je poslanik SNS, kazao je da plaća putarinu u iznosu od 90 dinara u jednom pravcu i da će nastaviti da je plaća, jer “svi ostali građani to rade”.\nNjegove stranačke kolege Saša Maksimović i Ljubiša Stojmirović rekli su da podržavaju kolege koje zahtevaju da se poslanicima nadoknade troškovi putarina kada dolaze na zasedanja, dok je Milisav Petronijević iz SPS upitao da li putarine plaća Vlada Srbije i ministarstva ili ministri lično.\nPoslanica PUPS Mira Petrović rekla je da ne misli da putarine treba da plaćaju ministri i poslanici, budući da su u pitanju funkcioneri.\n“Jasno je koliko ima ministara i poslanika, mi smo izabrani na te funkcije i obavljamo dužnost. Mora da se zna ko vodi ovu zemlju”, rekla je Petrović i dodala da je ministarka saobraćaja Zorana Mihajlović možda imala dobru nameru kada je 1. marta doneta odluka da poslanici plaćaju putarinu, ali da to nije rešenje.\nTanjug 12.03.2015 13:32\nFoto Tanjug/R.Prelić, ilustracija\nNova Srbija obeležila svetski Dan reka (VIDEO)


Potpisivanje Ugovora o sufinansiranju/finansiranju kapitalnih projekata iz oblasti obrazovanja - Portal 072info\n21. Novembra 2013. Vrijeme objave: 17:10 sati\nU petak, 22.11.2013. godine, u Zenici, u prostorijama Ministarstva za obrazovanje, nauku, kulturu i sport ZDK (Zmaja od Bosne bb), s početkom u 10:00 sati, biti će potpisan Ugovor o sufinansiranju/finansiranju kapitalih projekata iz oblasti predškolskog, osnovnog i srednjeg obrazovanja između Federalnog ministarstva obrazovanja i nauke i Ministarstva za obrazovanje, nauku, kulturu i sport Zeničko-dobojskog kantona.\nUgovor će potpisati federalni ministar obrazovanja i nauke Damir Mašić i ministar obrazovanja, nauke, kulture i sporta Zeničko-dobojskog kantona Mirko Trifunović. Sredstva u iznosu od 127.100,00 KM osigurava Federalno ministarstvo obrazovanja i nauke iz Budžeta FBiH za 2013. godinu u svrhu realizacije četiri projekta na području ovog Kantona, a koji se odnose na poboljšanje uslova rada odgojno-obrazovnih ustanova.\nKorisnici sredstava su: „Prva gimnazija“ Zenica (31.775,00 KM za projekt „Izrada tehničke dokumentacije, rekonstrukcija sistema grijanja, sa izvođenjem dijela građevinskih radova i nadzor nad izvođenjem radova), OŠ „21. mart“ Matuzići-Područna škola Mravići, Doboj-Jug (31.775,00 KM za izradu projektne dokumentacije, rekonstrukcija i sanacija postojećeg krova, nadzor nad izvođenjem radova), OŠ „1. mart“ Jelah, Tešanj (31.775,00 KM za rekonstrukciju i sanaciju postojećeg krova) i Franjevačka gimnazija Visoko (31.775,00 KM za izgradnju fiskulturne sale).\nInače, Federalno ministarstvo obrazovanja i nauke je, s ciljem poboljšanja uslova rada, osiguralo finansijsku podršku za ukupno 30 odgojno-obrazovnih ustanova u Federaciji BiH, u iznosu od 850.000,00 KM.\nJasmina Bigović nova košarkašica KŽK „Čelik“


Češka kritkuje Kipar zbog skrivanja informacija o ruskim oligarsima | EurActiv Serbia\nČeška kritkuje Kipar zbog skrivanja informacija o ruskim oligarsima\nČeška služba za finansijske analize, koja ima moć da zamrzne imovinu ruskih oligarha, žali se da Kipar nerado daje informacije o vlasnicima kompanija, što znači da napori Češke da nađe i kazni ruske oligarhe uglavnom ostaju bez uspeha.\nKako pišu Hospodarske novini, šef Službe Jirži Hilmar (Jiri Hylmar) požalio se Senatu na nedovoljno dobru saradnju sa nekim evropskim zemljama.\n"Baš danas sam dobio odgovor Kipra da naš tamošnji kolega nije nadležan za međunarodne sankcije i neću dobiti tražene informacije", rekao je Hilmar 26. aprila dodajući da tragovi sumnjive imovine često vode na Kipar, preneo je EURACTIV.cz.\nDo 2021. Kipar je dozvoljavao potpuno tajno vlasništvo nad kompanijama jer nije postojao zvanični registar stvarnih vlasnika. Pored toga, stotine hiljada kompanija imaju sedište na Kipru zbog poreskih olakšica.\nTakođe, ruski oligarsi godinama kriju imovinu na Kipru i uživaju prednosti politike "zlatnih viza" te zemlje.\nEU isto tako godinama vrši pritisak na Kipar da preduzme mere protiv pranja novca ali ta zemlja nije rada da sprovodi reforme.\nMeđutim, barijere koje postavljaju kiparske vlasti nisu jedina prepreka koja sprečava češke vlasti da dođu do ruskih oligarha. Prema rečima šefa Službe za finansijske analize, da bi se ubrzali potraga i zamrzavanje imovine potrebni su i bolji zakoni i više službenika.\nČeške vlasti često se oslanjaju na pisanje nezavisnih medija. "Reagujemo i na sugestije medija. Kada pročitamo da negde možda postoji neka imovina, sledimo trag", rekao je Hilmar.\nVlada u Nikoziji, zajedno sa vladama u Atini i Valeti, blokirala je ranije u aprilu sankcije čiji je cilj bila zabrana ulaska u luke EU ruskim brodovima ili onima sa ruskim interesima, odnosno u ruskom vlasništvu, pisao je Euraktiv Grčka.\nMeđu Rusima je inače popularna i Malta zbog kontroverzne šeme "keš za pasoš" zahvaljujući kojoj je nekoliko oligarha bliskih ruskom predsedniku Vladimiru Putinu dobilo državljanstvo EU.


Britanska vlada pokreće aplikaciju za zdraviju ishranu - Život - Dnevni list Danas\nPočetna » Život » Britanska vlada pokreće aplikaciju za zdraviju ishranu\nBritanska vlada pokreće aplikaciju za zdraviju ishranu\nD. J.10.01.2022. 17:00\nFoto: EPA/CARSTEN KOALL\nVlada Velike Britanije pokreće novu aplikaciju koja će koristiti bar kodove na namirnicama kako bi građanima pomogla da pređu na zdraviju ishranu u okviru strategije za borbu protiv gojaznosti.\nKako prenosi Gardijan, nova aplikacija, čija je upotreba danas najavljena kao do vladine kampanje “Bolje zdravlje”, će skenirati odabrane namirnice i, ako je potrebno, predlagati zdravije alternative sa manje zasićenih masnoća, šećera ili soli.\nPorodicama koje budu koristile ovu aplikaciju Nacionalne zdravstvene službe (NHS) će biti preporučivane i one namirnice koje su obeležene kao “dobar izbor” koji bi mogao da poboljša njihovu ishranu, saopštio je Departman za zdravstvo i socijalnu brigu (DHSC).\nOvaj potez vlade je usledio zbog zabeleženog rekordnog porasta gojaznosti među decom, dok ankete pokazuju da su roditelji od početka panedmije davali svojoj deci mnogo više nezdravih grickalica nego ranije.\nLokdaun, zatvaranja škola i obustavljanje sportskih aktivnosti su doveli do toga da su deca manje fizički aktivna nego pre.\nPorast broja sati provedenih pred televizijskim ekranima takođe je doveo do povećane izloženosti dece nezdravoj ishrani i servisima za dostavu hrane.\nPrema najnovijim podacima DHSC, jedno od četvoro dece školskog uzrasta ima prekomernu težinu ili je gojazno, kao i četvoro od desetoro dece starosti šest godina.\nAnkete su pokazale da šest od 10 roditelja daje svojoj deci više zaslađene ili masne hrane od početka pandemije.\nBritanska ministarka za javno zdravlje Megi Trup kaže da je pritisak sa kojim su porodice suočene tokom panedmije doveo do toga da se njihove navike po pitanju ishrane “drastično promene”.\nAlison Tedston, glavna nutricionistkinja u DHSC, upozorava da reklame koje promovišu nezdravu hranu doprinose problem među decom.\n“Ne iznenađuje što je u doba pandemije, koje je donelo brojna ograničenja, roditeljima teže da svojoj deci uskrate nezdrave grickalice koje traže i zato će nova aplikacija biti sjajna alatka za pomoć porodicama da brzo i lako odaberu zdravije namirnice”, kaže ona.\nŽivot • danas 17:58\nKako ishrana može da izazove kašnjenje menstruacije\nSve veći broj žena gubi menstruaciju jer prate trendove restriktivnih dijeta i prekomernog vežbanja koji im se serviraju po društvenim mrežama, kažu stručnjaci.\nŽivot • danas 16:46\nMagla kao u horor filmovima, ostvarenje Teslinog sna, vodeno...\nNajbolje staze za planinarenje sa decom\nPlaninarenje u Srbiji je pristupačna, jeftina, zabavna i korisna...\nTajland: Priča o kralju i mačkama\nSrećnici su svi koji imaju priliku da posete planinski,...


Dečiji tepisi - Tepisi za dečiju sobu - Beomoda Beograd\nDeo naše ponude dečijih tepiha možete pogledati u nastavku, a za informaciju o raspoloživosti konkretnog modela, kao i sve druge informacije pozovite nas na 011/264 29 20 ili posetite naš salon u Beogradu, u ul. Sarajevska br. 73.\nDe?iji tepih 6\nZa dečiju sobu se najčešće biraju tepisi veselih boja, često sa omiljenim likovima iz crtanih filmova ili nekim drugim trenutno popularnim dečijim motivima. Ali, pored toga, veoma je važno da dečiji tepisi budu kvalitetni. Pod kvalitetom se pre svega podrazumeva da su izrađeni tako da imaju antialergijska i antistatička svojstva. Takođe, kvalitetni dečiji tepih mora da udoban i topao, da vaše dete bez problema može da provodi vreme na njemu.


Crna Gora bez vaterpolo šampiona, VPSCG pomaže klubovima sa 50.000 eura - CG Sport\n05/06/2020 - by Mario Andrijašević\nCrna Gora neće imati vaterpolo šampiona za sezonu 2019-2020, odlučeno je na Upravnom odboru Vaterpolo saveza Crne Gore.\nVPSCG je odlučio da ne nastavi takmičenje u sezoni, te samim tim neće proglasiti prvaka. Savez će pomoći klubovima sa 50.000 eura, a usvojen je i plan priprema svih nacionalnih selekcija tokom ljeta.\nPrenosimo saopštenje nakon sjednice UO Vaterpolo i plivačkog saveza Crne Gore.\nVaterpolo i plivački savez Crne Gore na XVII sjednici UO održanoj danas u prostorijama Saveza u Podgorici, na osnovu izjašnjavanja svih klubova iz Stručnog savjeta, a uvažavajući aktuelne okolnosti izazvane pandemijom virusa COVID 19, donijelo je odluku da se seniorsko prvenstvo Crne Gore u vaterpolu za takmičarsku sezonu 2019/20. ne nastavlja, te samim tim neće biti proglašen prvak Crne Gore.\nVaterpolo i plivački savez Crne Gore finansijski će pomoći svim klubovima koji su registrovani pri VPSCG. Za pomoć u ublažavanju posljedica nastalih pandemijom koronavirusa, opredijeljeno je iznos od 50.000 hiljada eura koje će biti raspodijeljene shodno utvrđenim kriterijumima do 30. juna.\nShare the post "Crna Gora bez vaterpolo šampiona, VPSCG pomaže klubovima sa 50.000 eura"\nTaggedvaterpolo savez crne gorevpscg\nPrethodni članak Đoković: Crna Gora gotovo sigurna destinacija Adria Toura\nNaredni članak Stevan Vujović produžio ugovor sa Motor Zaporozhyem, Lasica napustio Besiktas


Sombor omogućava brže rešavanje komunalnih problema pomoću aplikacije | Energetski portal Srbije\nGradska uprava grada Sombora veliku pažnju poklanja elektronskim uslugama kako bi građanima omogućila lakšu, bržu i efikasniju komunikaciju sa gradskim strukturama bez nepotrebnog trošenja vremena. Radi se o internet aplikaciji „Prijavi komunalni problem“, tako da građani nepropisno parkiranje, napušteno vozilo, divlje deponije, oštećene kontejnere, oštećene klupe ili neki drugi problem, mogu prijaviti i uz pomoć aplikacije.\nUz pomoć ove aplikacije građani imaju mogućnost da brzo i jednostavno prijave komunalni problem na teritoriji grada Sombora i to jednostavnim korišćenjem vlastitih pametnih mobilnih telefona.\nNakon što se poseti adresa www.prijavi.rs (ili skenira QR kod), popune osnovne podaci o problemu, na licu mesta fotografiše se određeni komunalni problem i prosledi prijava, a nadležne gradske službe ga rešavaju u najkraćem mogućem roku. Aplikacija koristi (ukoliko to korisnik dozvoli) GPS pomoću kojeg se određuje tačna lokacija na kojoj se određeni problem nalazi, a u cilju da bi nadležne gradske službe mogle da ga reše u najkraćem mogućem roku. Lokacija korisnika, odnosno lokacija komunalnog problema pomoću GPS nije obavezujuća. Ukoliko korisnik ne želi da aktivira lokaciju na svom telefonu poželjno je da u polje „Opis problema“ navede lokaciju, jer u suprotnom bez lokacije komunalnog problema rešavanje istog je otežano, odnosno onemogućeno. Korisnik nije dužan da aplikaciji dozvoli korišćenje lokacije uređaja.\nAplikaciju građani mogu koristiti i kao anonimni korisnici, odnosno bez obaveze ostavljanja svoje imejl adrese i imena i prezimena.\nKao grad koji razvija nove modele i načine komunikacije sa građanima, pozivaju sve savesne građane da aktivno koriste aplikaciju „Prijavi komunalni problem“ i na taj način pomognu da se grad učini još lepšim i uređenijim.\naplikacija „Prijavi komunalni problem“


U intervjuu za regionalnu dnevnu štampu, Emmanuel Macron objasnio je da će uskoro biti potreban negativan test, potvrda o vakcinaciji ili potvrda o imunitetu za pristup mestima na kojima ima dosta gužve, prenosi franceinfo. Napominjemo da javni gradski i međugradski prevoz nije uračunat.\nZdravstvena propusnica postaće obavezna legitimacija građana do leta za pristup javim mestima koji izazivaju veliku cirkulaciju ljudi. Ovaj obavezni sistem za pristup određenim mestima trebalo bi da bude dostupan ,,početkom juna”, rekao je premijer Jean Castex na kraju Saveta za zdravstvenu odbranu prošle srede.\nPredsednik Republike Emmanuel Macron u intervjuu za regionalnu dnevnu štampu objavljenom u četvrtak, 29. aprila rekao je da želi da se ova „zdravstvena propusnica“ postavi kao obavezna ulaznica na „stadionima, festivalima i sajmovima“, ali da ne ne bude obavezna za restorane i kafiće jer bi samim tim to predstavljalo veliku obavezu na mestima gde se konstantno smenjuje manji broj ljudi koji pri tom poštuju predviđene zdravstvene mere. Franceinfo je obradio tematiku i odgovario na pet pitanja o ovom sistemu koji će u potpunosti biti instaliran u celoj državi, namenjenog kontroli epidemije Covid-19.\nTagovi: elementi - objašnjena - zdravstvena propusnica


DAN AMERIČKIH KOLEDŽA » Dom Omladine Beograda\nVesti » DAN AMERIČKIH KOLEDŽA\nDAN AMERIČKIH KOLEDŽA\nnedelja, 19. novembar 2017. od 16:00 do 19:00\nMeđunarodni akademski centar vam u novembru predstavlja američko obrazovanje kroz oči nekadašnjih studenata!\nManifestacija je besplatna, a prijavljivanje je obavezno - online na sajtu Centra ili na licu mesta pre dolaska.\nSva pitanja o „Danu američkih koledža“ možete poslati na mejl office@iacbg.org\nDiplomci američkih univerziteta, trenutni studenti i neki od roditelja američkih studenata će vam u nedelju, 19. novembra predstaviti kako izgleda studirati i živeti u Americi. Osim razgovora o samim institucijama na kojima su stekli osnovne akademske titule, sa diplomcima se može pričati i o opštim stvarima u vezi sa obrazovanjem u Sjedinjenim američkim državama - radnim obavezama studenata, ispitima, životom u kampusu i oko njega.\nDan američkih koledža organizuje Međunarodni akademski centar, domaća organizacija koja kao deo mreže savetodavnih i obrazovnih centara EducationUSA predstavlja zvanično mesto u Srbiji za informisanje o obrazovanju u Sjedinjenim američkim državama.\nNa licu mesta biće i savetnici Centra koji će pomagati zainteresovanim potencijalnim studentima i njihovim roditeljima da razreše nedoumice u vezi sa konkretnim pitanjima.


BalkanMagazin :: EPS u plusu\nEPS u plusu\npetak, 25. novembar 2016 15:11\nNastavljajući trend uspešnog poslovanja u 2016. godini EPS je za devet meseci ostvario profit od 15,3 milijarde dinara, između ostalog zahvaljujući uštedama i poštovanjem mera Vlade Srbije kao i programu reorganizacije, čiji su prioriteti racionalnije i uspešnije poslovanje. (foto: TENT B)\nElektroprivreda Srbije nastavila je trend uspešnog poslovanja u 2016. godini i za devet meseci ostvarila profit od 15,3 milijarde dinara. To je za 21 milijardu dinara više od plana i za 16,6 milijardi dinara bolji rezultat nego u istom periodu prošle godine. Rastu neto dobiti u značajnoj meru su doprineli uštede i poštovanje mera Vlade Srbije i programa reorganizacije, čiji su prioriteti racionalnije i uspešnije poslovanje, saopšteno je iz EPS-a.\nUkupni poslovni rashodi bili su za 13 odsto manji od planiranih i za pet odsto manji nego u prvih devet meseci prošle godine. EPS je uštedeo čak 20 miliona evra smanjenjem troškova nabavke električne energije - ti troškovi manji su za 35 odsto. Trgovanjem na berzama električne energije EPS je zaradio 78,3 miliona evra u prvih 10 meseci ove godine. Prodato je oko tri milijarde kilovat-sati za 91,6 miliona evra, a kupljeno je 326 miliona kilovat-sati za 13,3 miliona evra. Zbog boljih hidroloških uslova i veće proizvodnje protočnih hidroelektrana, kao i manje potrošnje u Srbiji, prodato je dvostruko više električne energije na berzama nego što je bilo planirano.\nPoboljšana je i naplata utrošene električne energije. Stepen naplate dostigao je 96,4 odsto, što je za 1,5 procentnih poena više od planiranih 94,9 odsto.\nDobri su rezultati i u proizvodnji uglja, jer je za 10 meseci na kopovima RB Kolubara i TE – KO Kostolac proizvedeno 32 miliona tona uglja, što je u okviru plana i za tri odsto više nego u istom periodu prošle godine.\nElektrane EPS-a pokazuju sve veću efikasnost i za 10 meseci ove godine proizvedeno je nešto više od 30 milijardi kilovat-sati električne energije. Ovo je druga po veličini maksimalna proizvodnja u poslednjih 16 godina, a za 10 meseci 2016. godine proizvedeno je za šest odsto više električne energije od plana, odnosno 1,7 milijardi kilovat-sati više.\nOvih dana završena je revitalizacija prvog agregata u Hidroelektrani Zvornik, a odmah po puštanju u rad sledi modernizacija drugog agregata, kako bi do kraja 2019. godine bila revitalizovana sva četiri agregata u ovoj HE. Napreduju i poslovi sa ruskom firmom Silovije mašini, sa kojom EPS revitalizuje agregate u HE Đerdap 1.\nU saopštenju je, takođe, istaknuto da će Elektroprivreda Srbije nastaviti reforme u poslovanju i organizaciji i da očekuju da će 2016. godinu završiti kao jedna od najprofitabilnijih kompanija u Srbiji.


Dan povrća i pasuljijada u Gložanu - Sajmovi i dešavanja | Agroklub.rs\nDan povrća i pasuljijada u Gložanu\nUdruženje poljoprivrednika Gložan i ove godine organizuje Dan povrća i pasuljijadu u ovom mestu koja će se održati u subotu 23. juna.\nGložan je poznato mesto po poljoprivrednoj proizvodnji, naročito povrća pa onda ideja o organizaciji ovakvog događaja i ne čudi. Većinom ovde stanovništvo proizvodi papriku baburu, krompir, a poslednjih godina sve češće i rasad povrća i cveća.\nOvom prilikom održava se i prodajna izložba povrća, ali i takmičenje u kuvanju kotlić pasulja, a svi zainteresovani mogu da sa uzornim domaćinima i poljoprivrednicima porazgovaraju, razmene iskustva, pitaju za savet.\nGložan Dan povrća Pasuljijada


Subotički "Agrokombinat" ide u prodaju - Mali akcionari strahuju od nove prevare - Bizlife.rs\nSubotički „Agrokombinat“ ide u prodaju – Mali akcionari strahuju od nove prevare\n14:10 Subotica, 12/01/2012\n„Agrokombinat“, nekada jedno od najvećih poljoprivrednih dobara u Bačkoj, uskoro će se naći u prodaji, sa procenjenom početnom cenom od 7,6 mil EUR.\nKombinat se prodaje u statusu bankrota, koji je proglašen nakon drugog neuspelog stečaja, uvedenog 2009. godine, te je za prodaju zadužen Trgovinski sud u Subotici. Predstavnik malih akcionara Josip Ivanković upozorio je na jučerašnjoj konferenciji za štampu da je realna cena Kombinata oko 10 mil EUR, te da, nakon što je proteklih godina prodat dobar deo poslovnih zgrada i ostalih objekata gotovo u bescenje, postoji opasnost da ovog puta i preostala celokupna imovina kombinata sa svom zemljom od oko 1.300 hektara bude prodata ispod cene.\n– Nama je jasno da iza ovoga stoji i državni vrh, jer problem „Agrokombinata“, koji je 2005. godine gurnut u stečaj bez ikakvih ekonomskih opravdanja, traje veoma dugo, a mi sve vreme tražimo pomoć i upozoravamo na ono što se u njemu događa. Međutim, sada idu izbori, i vlasti je potreban novac da bi ih dobila, pa smo uvereni da je i ova prodaja upravo zbog toga sada pokrenuta – kaže Ivanković.\n„Agrokombinat“ je pre početka stečaja procenjen na 16 mil EUR, imao oko 7.500 hektara zemlje i 650 zaposlenih. Nakon stečaja upravljanje kombinatom odnosno ključne odluke donosio je najveći poverilac „Victoria grupa“, koja je praktično i dozvolila da se dobar deo imovine do sada prodaje gotovo upola cene. Taj novac, međutim, nije upotrebljen za vraćanje dugova i saniranje kombinata, već je ulagan u proizvodnju, od koje međutim svih ovih godina nikakve zarade nije bilo. Zbog svih tih sumnjivih poslova, Skupština malih akcionara „Agrokombinata“ podnela je krivičnu prijavu protiv odgovornih lica, još 2009. godine, ali ništa nije preduzeto.


Majstorović: U Srbiji se na američke izbore gleda kroz prizmu rešavanja kosovskog pitanja - European Western Balkans\nBEOGRAD – Većina građana Srbije nema informacije o tome šta su teme američkih izbora, pa ni o načinu izbora predsednika SAD, istakao je Srđan Majstorović, predsednik Upravnog odbora Centra za evropske politike (CEP) za Euraktiv, dodajući da oni ove, kao i prethodne izbore, gledaju uglavnom kroz prizmu rešavanja kosovskog pitanja.\nMajstorović je ocenio da se kandidati Demokratske stranke, posebno na prethodnim izborima kada je Hilari Klinton bila njihova kandidatkinja, automatski povezuju sa NATO bombardovanjem Srbije 1999. godine, kada je predsednik SAD bio Bil Klinton.\n“Pitanje Kosova je veoma osetljivo za većinu građana Srbije i u bliskoj vezi sa nacionalnim identitetom. Percepcija Demokratske stranke i američkog establišmenta koji je sad personifikovan u Bajdenu je da je on neko ko nije naklonjen Srbiji i njenim interesima. Iz tog razloga njihova podrška, ili možda je bolje reći simpatije, idu onom kandidatu za kojeg procene da će se zalagati za rešenje kosovskog pitanja koje će na neki način uvažiti i stavove Srbije. U ovom trenutku većina građana smatra da je to Donald Tramp”, objasnio je Majstorović.\nKako je istakao, predsednik Donald Tramp je predstavio nedavno potpisani Vašingtonski sporazum o ekonomskoj normalizaciji između Beograda i Prištine kao veliki međunarodni uspeh i lični doprinos pomirenju srpske i albanske zajednice.\n“U nedostatku konkretnog napretka u suštinskoj normalizaciji odnosa između Beograda i Prištine pod okriljem i uz posredovanje EU, ovaj sporazum je srpskoj javnosti predstavljen kao korak u pravcu privlačenja američkih investicija za izgradnju kapitalnih projekata povezivanja Srbije i Kosova, što takođe ima uticaja na sliku SAD u Srbiji i kreiranje stavova javnosti u vezi sa predstojećim izborima u SAD, odnosno podršku dela javnosti reizboru Trampa”, napisao je Srđan Majstorović.\nMajstorović je naglasio da uprkos brojnim stereotipima i uglavnom pogrešnim očekivanjima, za građane Srbije će biti važno da budući predsednik SAD bude spreman da sarađuje sa Evropskoj unijom, kao glavnim posrednikom u dijalogu između Beograda i Prištine.\nOn je ocenio da će ishod američkih predsedničkih izbora imati poseban značaj za države Zapadnog Balkana.\n“EU je tokom mandata predsednika Trampa morala da prihvati činjenicu da je ostavljena sama da se izbori sa brojim izazovima, pa i onim na Zapadnom Balkanu. U takvim okolnostima, za evropsku budućnost Zapadnog Balkana veoma je značajno da li će u Beloj kući boraviti predsednik koji je posvećen međunarodnim odnosima zasnovanim na međunarodnim pravilima, multilateralizmu i transatlantskoj saradnji, ili predsednik koji će pragmatično nuditi brza, neortodoksna i neodrživa “rešenja” kompleksnih pitanja koja bi mogla imati ozbiljan uticaj na stabilnost i odnos pojedinih zemalja regiona sa EU”, istakao je Majstorović.\nPrema njegovim rečima, stabilnost regiona zavisi od saradnje SAD i EU koja, kako je ocenio, u ovom trenutku izgleda iznuđeno i neiskreno.\n“U ovom trenutku, uprkos zvaničnim izjavama namenjenim javnosti, ova saradnja deluje iznuđeno i neiskreno. To nije dobro jer se u takvoj situaciji i zemlje regiona “svrstavaju” na različite strane, odnosno igraju na kartu nejedinstva između SAD i EU. Zemlje Zapadnog Balkana su, dakle, veoma zainteresovane za konačan ishod predstojećih predsedničkih izbora i imaju svoje favorite u zavisnosti od vlastitih interesa. Eventualna promena u Beloj kući za neke će biti poželjan povratak u vreme kada su principi američke spoljne politike bili jasno definisani i prepoznatljivi, dok će za druge to biti poraz mogućnosti da se putem transakcionalnog pristupa međunarodnim odnosima na pragmatičan način “reše” preostala otvorena pitanja u regionu”, zaključio je Majstorović.\nAmerički izbori 2020KosovoSrbijaSrđan MajstorovićZapadni Balkan


Prema zvaničnim podacima vlasti, u subotu je registrovana 1.631 novozaražena osoba i 48 novih smrtnih slučajeva, cime je broj zaraženih od početka pandemije dostigao 500.542, prenosi Rojters.\nOd početka pandemije su u Čileu, u kojem živi oko 18 miliona stanovnika, registrovana 13.892 smrtna slučaja povezana sa korona virusom.\nPoslednjih dana se kriva zaraze stabilizovala sa sporadičnim žarištima, uglavnom na jugu i krajnjem jugu zemlje, navodi Rojters.\nČileanci danas izlaze na referendum o promeni ustava, koji potiče iz vremena Pinočea i za koji učesnici gotovo svakodnevnih protesta tvrde da koči reforme kako bi se postigla veća socijalna pravda.\nZbog pandemije korona virusa uvedene su stroge epidemiološke mere na biralištima koja će biti otvorena od 8 do 20 časova.\nU Crnoj Gori i dalje BEZ NOVOOBOLELIH, ukupno 323 zaraženih


Dnevni horoskop za 2. novembar 2017: Blizanci na pragu uspeha, Devica u nezahvalnoj poziciji, Škorpija ima dobru osobu kraj sebe | Astrosudbina\nNaslovna Dnevni horoskop Dnevni horoskop za 2. novembar 2017: Blizanci na pragu uspeha, Devica u...\nDnevni horoskop za 2. novembar 2017: Blizanci na pragu uspeha, Devica u nezahvalnoj poziciji, Škorpija ima dobru osobu kraj sebe\nDnevni horoskop za 2. novembar 2017: Mesec je u kvadratu sa Plutonom i sa sobom donosi sumnju, paniku, jezu, pa svi vi koji već imate podlogu za ovakvo nešto, danas će biti teško izgurati bez posledica.\nDobro bi bilo da danas izbegnete zamku upadanja u nepotrebni konflikt i predate se detaljnom čišćenju, bilo da je u pitanju kancelarijski sto ili kućni posao.\nPluton je danas naoštren da rešava emotivne probleme, a vi ga nadmudrite i okrenite se fizičkom radu, piše Današnji dnevni horoskop.\nObratite pažnju na različite informacije koje mogu da vam olakšaju radne obaveze. Ugledajte se na uspešne saradnike i primenite sličan princip\nPrethodni tekstDnevni horoskop za 1. novembar 2017: Rak jak, Jarac sumnjičav, Lava čeka ljubav\nSledeći tekstBEŽE OD BURME KO ĐAVO OD KRSTA: 4 horoskopska znaka koja sebe uopšte ne vide u braku


Arifi: Unija opština nije nacionalistički projekat - InfoVranjske\nArifi: Unija opština nije nacionalistički projekat\nPreševo, 2. novembar – Predsednik Opštine preševo, Šćiprim Arifi, u intervju Tanjugu, potvrdio da je da je u Tirani potpisan sporazum o formiranju Unije pet Albanskih opština koju pored albanske prestonice, čine Ulcinj, Priština, Tetovo i Preševo i istakao da to ne nikako ne znači destabilizaciju regiona i pozitivnih procesa koji se odvijaju u Srbiji, prenosi agencija “Presheva Jonë”.\nArifi je u izjavi za Tanjug objasnio da to nije nacionalistički projekat i da je preševska opština deo i drugih asocijacija u Srbiji i zemljama regiona.\nAlbanci Preševske doline, kaže Arifi, žele da unaprede život u opštinama u kojima žive.\n„Taj projekat nije nikakva pretnja, već dogovor o razmeni iskustava više gradova. Albanci u Srbiji poslednji godina pokazali da žele da učestvuju u evropskim procesima kao deo društva rešavaju probleme“, rekao je Arifi.\nPo njegovim rečima, sastanak gradonačelnika ovih opština održan je u Tirani s ciljem da bi se započela neka vrsta interne komunikacije među pripadnicima albanskog naroda koji žele da razmenjuju iskustva, posebno sa onima koji žive u većim opštinama u Albaniji i na Kosovu.\n„Mi smo zaključili da ovo pomaže da unapredimo naše opštine u duhu Evropske unije jer treba da komuniciramo i da pripremimo naše građane za izazove koji nas čekaju kada budemo deo te unije“, rekao je Tanjugu predsednik Opštine Preševo Šćiperim Arifi.


Lokalne vesti - Četvrtak 09.07.2020 - 14:10\nGovoreći o trenutnoj epidemiološkoj situaciji, gradonačelnik dr Slobodan Milenković rekao je za zvaničan gradski sajt da Vranje prolazi kroz veoma težak period.\n"Ozbiljno shvatite ovu situaciju" FOTO: vranje.org.rs\n- Imamo veliki broj zaraženih sugrađana, ali nažalost i onih koji nisu uspeli da se izbore sa koronavirusom. Ovom prilikom upućujem iskreno saučešće porodicama preminulih.\nNaš zdravstveni sistem trpi veliki pritisak, posebno ATD ambulanta. Od ukupnog broja pregledanih pacijenata, polovina je bila sa upalom pluća - izjavio je Milenković.\nOn je istakao da zdravstveni radnici trpe izuzetno veliki pritisak, zbog čega je apelovao na sugrađane da poštuju epidemiološke mere, jer na taj način, štiteći sebe, štite sve ostale, ponajviše naš zdravstveni sistem.\n- Uveren sam da ćemo u narednom periodu uspeti da situaciju stavimo pod kontrolu i da ćemo izaći iz ove pošasti sa što manje posledica.\nPonoviću apel svim našim sugrađanima, svim Vranjancima, da i u narednom periodu budu odgovorni, disciplinovani i ozbiljno shvate ovu situaciju - poručio je u svom obraćanju gradonačelnik dr Slobodan Milenković.


Na sastanku u Travniku razmatrani načini da se proširi uticaj “buldožer inicijative” kao i sudjelovanje u njoj | Office of the High Representative\nPredsjedavajući buldožer komisija obavjestili su prisutne o radu komisija od kada je ova inicijativa pokrenuta, krajem 2002. godine. U okviru prve faze, do ljeta 2003. godine usvojeno je 50 reformi. U drugoj fazi, u kojoj se međunarodna zajednica povukla sa vodećeg mjesta kako se ovaj proces sve više osamostaljivao, doneseno je sljedećih 50 reformi, o kojima će državno, entitetska i vođstvo Distrikta Brčko razgovarati na pleanrnom sastanku koji će se održati u Jajcu u srijedu sljedeće sedmice. Očekuje se da će se ovih 50 reformi usvojiti do ljeta ove godine. Krajem ovog mjeseca biće pokrenuta faza III.\nNa sastanku koji je održan u petak, razgovarano je o postojećim preprekama sa kojima se suočava privreda u BiH; među njima se nalaze nedosljedan a samim tim i nepravedan sistem prikupljanja poreza i dažbina, neodgovarajući sistem transporta, te problemi koji proističu iz rascjepkanog ekonomskog prostora – jedinstven ekonomski prostor je osnovni preduvjet za oporavak bosanskohercegovačke privrede.\nUstapostavljanje 15 privrednih odjela u sudovima u BiH do kraja ovog mjeseca pozdravljeno je kao pozitivan doprinos poslovnom okruženju, koji bi mogao pomoći u privlačenju prijeko potrebnih investicija, te je izražen zajednički stav da kamate komercijalnih banaka moraju biti smanjene ukoliko se želi ojačati sektor malih i srednjih preduzeća.\nNekoliko predstavnika privrede izrazilo je stav da buldožer komisije i agencije za regionalni razvoj, koje su sve više međusobno povezane, treba da se pozabave pitanjima makroekonomije i ekonomske politike, jer činjenica da je buldožer inicijativa fokusirana na konkretne reforme koje je moguće provesti neminovno ograničava njen ukupni uticaj. Razgovor o ovom temeljnom pitanju biće dio strateških priprema za pokretanje treće faze buldožer inicijative.\nUčesnici su naglasili da, iako odgovornost domaćih faktora za ovaj procesa sve više jača, puna podrška međunarodne zajednice ovom procesu i dalje je neophodna.


Novi Bečej: 33. sednica Opštinskog veća\nDanas je održana 33. sednica Opštinskog veća opštine Novi Bečej, na kojoj se našlo 19 tačaka dnevnog reda.\nVećnici su tako usvojili Odluku o osnivanju Kreativnog centra "Hertelendi - Bajić" Bočar, a predsednik opštine Saša Maksimović, pojasnio je šta to konkretno znači.\n"Formira se jedno zajedničko preduzeće između Vlade AP Vojvodine i opštine Novi Bečej, kako bi se snosila zajednička odgovornost, ali i zajednički troškovi, a radi obezbeđivanja edukativnih i rekreativnih sadržaja za decu predškolskog i osnovnoškolskog uzrasta".\nVećnici su usvojili predlog Rešenja o povećanju cene obroka koji se pripremaju u Domu za odrasla i starija lica "Sveti Vasilije Ostroški Čudotvorac" Novi Bečej, Klubu za dnevni boravak u kući i to za obroke koji se pripremaju i serviraju korisnicima u Klubu u iznosu od 250 dinara po obroku i za obroke koji se pripremaju u Klubu i isporučuju korisniku na kućnu adresu u iznosu od 300 dinara po obroku.\nTakođe, usvojeni su finansijski planovi svih institucija u skladu sa pretohdno usvojenim rebalansom, a utvrđen je i predlog Rešenja o imenovanju direktora TO opštine Novi Bečej, prema kojoj se dosadašnji direktor, Saša Dujin ponovo imenuje za istu funkciju.\nU okviru tačke "razno", predsednik Maksimović je otkrio da će se pored 20 hiljada dinara, koje opština isplaćuje za svako rođeno dete, od ove godine uručivati i "paketi za porodilje".\n"U okviru javne nabavke za štampani materijal, uštedeli smo od manifestacija, malo od promotivnih materijala i tako smo pribavili ove pakete, koji sadrže radosnicu, torbu za bebe i peškir sa simbolima opštine. Taj paket će dobiti svaka porodilja u 2021. godini", rekao je prvi čovek novobečejske opštine.


Izvor: Mikro Vesti - Arhiva vesti 11.08.2010 - Naslovi.net\nMikro Vesti » Arhiva vesti za sreda 11. avgust 2010\nMikro Vesti sreda, 11. avgust 2010.\nNajveći alternativni ponuđač usluga fiksne telefonije u Republici Srpskoj, kompanija Aneks, koja je u vlasništvu Telekoma Slovenije, uložila je tužbu protiv Telekoma Srbije optužujući ga za monopolski položaj i zloupotrebu monopolskog položaja, prenosi slovenački list Dnevnik. Kompanija Aneks je... »\nTexas Instruments sprema dvojezgarni procesor za pametne telefone\nPredstavnici kompanije Texas Instruments izjavili su početkom ove nedelje da će kompanija krajem godine početi da isporučuje nov dvojezgarni procesor namenjen ugradnji u pametne telefone. Radi se o procesoru OMAP4430 koji će imati dvostruko bolje performanse u odnosu na postojeće procesore iz... »\nIzgleda da korisnici koji još uvek upotrebljavaju penzionisani Windows XP Service Pack 2 (SP2) ipak mogu da instaliraju najnovije bezbednosne zakrpe – zahvaljujući triku kojim ga maskiraju u SP3. Za maskiranje je potrebno promeniti samo jedan ključ u Windowsovom registru, kaže u svom saopštenju Šon... »\nPre nešto više od dve godine, japanske državne institucije su započele istragu zbog pregrevanja izvesnog broja Appleovih plejera iPod Nano prve generacije. Istraga je pokrenuta zbog toga što su se neki primerci tih popularnih prenosivih multimedijalnih plejera navodno čak i zapalili. Najnoviji... »\nMajstor za popravku računara, koji je ukrao lozinke za pristup bankovnim računima i pristupnim nalozima kao i fotografije sa prenosivog računara koji je trebao da popravi, osuđen je na devetomesečnu kaznu zatvora. Reporteri televizije Sky zamolili su Gregora Zahodnija, radnika servisa Laptop... »


Leonardo srušio Zvezdu za neizvjesno prvenstvo!\nUtorak, 18.04.2017 | 19:38\nPartizan pobijedio Zvezdu 3:1 u 154. "vječitom derbiju" i izjednačio se sa njom na tabeli šest kola prije kraja prvenstva!\nJunak trećeg ovosezonskog derbija bio je Brazilac Leonardo, koji je sa dva gola srušio crveno-bijele i vratio u potpunosti svoj tim u borbi za tron.\nPartizan je pobijedio sedmi put u nizu u Superligi, neporažen je u posljednjih 28 kola, pa je prvi put ove sezone stigao Zvezdu. Crno-bijeli su dva puta dobili najvećeg rivala ove sezone, i jednom remizirali.\nMeđutim, to im neće donijeti titulu jer Zvezda je bila prva na kraju regularnog dijela sezone, što joj donosi prednost kada su ekipe poravnate. Zbog toga je Partizanu potreban bar jedan kiks rivala u posljednjih šest utakmica, dok on u međuvremenu mora da dobije sve.\nLeonardo je donio vođstvo Partizanu sjajnim golom iz slobodnog udarca u 21. minutu, ali se Zvezda vraća u egal na samom startu drugog poluvremena preko Ričmonda Boaćija.\nMeč je prelomio korner Partizana 22 minuta prije kraja, Manojlović je bio nesiguran na petercu, što koristi Leandro Tavamba i svojim prvim golom u derbijima vraća prednost gostima.\nTaj gol je uništio samopouzdanje crveno-bijelima, što crno-bijeli koriste i deset minuta prije kraja stavljaju tačku na meč. Đuričković je sjajno kombinovao sa Brazilcem koji postiže drugi gol na meču i postaje apsolutni junak "juga".\nLeonardo je sa ova dva gola preuzeo prvo mjesto liste strijelaca u Superligi sa 20, jednim više od saigrača Uroša Đurđevića. Reprezentativac Srbije je imao dvije sjajne šanse da i sam zatrese mrežu tima u koji je zamalo došao ljetos, ali ga je spriječio Manojlović divnim odbramana.\nPartizan je kontrolisao igru u meču izuzetnog ritma, bio dominantniji u sredini terena i konkretniji u završnici, toliko da je Kljajić morao samo jednom da se namuči u prvom poluvremenu, poslije šuta Boaćija glavom sa desetak metara.\nMeđutim, nije imao šansu u drugom minutu nastavka, kada je napadač iz Gane lako "poentirao" sa 7-8 metara poslije sjajnog proigravanja Ruisa sa desne strane.\nZvezda je poslije ovog gola preuzela kontrolu, diktirala je tempo dvadesetak minuta, ali je pomenuti gol Tavambe "presjekao" crveno-bijele koji nisu uspjeli da se oporave i pokušaju opet da poravnaju.